Ansip: Budućnost Crne Gore je u jedinstvenom digitalnom tržištu Evrope | EUME\nNaslovnica Info Press info Ansip: Budućnost Crne Gore je u jedinstvenom digitalnom tržištu Evrope\nCrna Gora je dostigla visok nivo usaglašenosti sa pravnom tekovinom EU iz oblasti informacionog društva, a njegov dalji razvoj omogućiće joj da nakon pristupanja zauzme svoje mjesto na jedinstvenom digitalnom tržištu Evrope – zaključeno je na sastanku potpredsjednika Vlade i ministra za informaciono društvo i telekomunikacije Vujice Lazovića sa potpredsjednikom Evropske komisije za jedinstveno digitalno tržište Andrusom Ansipom u Briselu.\nPotpredsjednik Lazović je naglasio da proces izgradnje informacionog društva po evropskim standardima daje presudan doprinos modernizaciji javne uprave, ukupnom ekonomskom razvoju države i kvalitetu života građana.\nPotpredsjednik Evropske komisije Ansip je podvukao da budućnost Crne Gore vidi u jedinstvenom digitalnom tržištu Evrope, i da je Crna Gora na dobrom putu da u oblasti informacionih tehnologija uskoro dostigne potrebne standarde za članstvo u EU.\nPredstavio je planove za realizaciju nedavno usvojene Strategije Evropske unije za jedinstveno digitalno tržište, čiji je cilj objedinjavanje nacionalnih tržišta unutar EU, uz moguće kreiranje 3,8 miliona novih radnih mjesta i doprinos od 415 milijardi eura evropskoj ekonomiji.\nTokom jednodnevne službene posjete Briselu, potpredsjednik Lazovic se susreo i sa komesarom za digitalnu ekonomiju i društvo Ginterom Etingerom i direktoricom za digitalna poslovna rešenja u Evropskoj komisiji Gertrudom Ingeštad.\nNaglašavajući punu kompatibilnost razvoja informacionog društva u Crnoj Gori sa zemljama Evropske unije, komesar Etinger je izrazio uvjerenje da digitalna politika može postati prva oblast u kojoj će Crna Gora zadovoljiti standarde za članstvo u Evropskoj uniji.\nU tom smislu, komesar je pozdravio napredak koji je Crna Gora ostvarila u razvoju informacionog društva i naglasio spremnost Evropske komisije da pruži punu podršku u realizaciji preostalih obaveza iz pregovaračkog procesa za poglavlje 10, kao i nastojanju Crne Gore da dostigne standarde jedinstvenog digitalnog tržišta EU.\nPotpredsjednik Lazović je predstavio rezultate u realizaciji crnogorske Strategije razvoja informacionog društva, naglašavajući da je u narednom periodu u planu intenzivniji razvoj infrastrukture za veću dostupnosti interneta velikih brzina, naročito u ruralnim područjima.\nNa sastanku sa direktoricom za digitalna poslovna rješenja u EK Gertrudom Ingeštad, izraženo je interesovanje Crne Gore da pristupi programu EU „Interoperabilna rješenja za evropske javne administracije (ISA)“. Učešćem u tom programu, Crna Gora će imati pristup fondovima EU za razvoj informatičkih rješenja koja će značajno unaprijediti kvalitet, brzinu i efikasnost pružanja javnih usluga.\nIngeštad je naglasila da Crna Gora ostvaruje najzapaženije rezultate u oblasti elektronske uprave u Jugoistočnoj Evropi, ocijenivši veoma značajnom činjenicu da zauzima 45. mjesto na globalnom indeksu Ujedinjenih nacija o razvijenosti elektronske uprave.


Evroliga spremna za nova uzbuđenja, Zvezda navija za Žalgiris! - Meridianbet Vesti\nAktuelnosti Author:\tCentrala Bg - 21/03/2017\nDo kraja ligaškog dela Evrolige je ostalo još četiri kola koja će obilovati manje ili više odlučujućim utakmicama za krajnji poredak, bilo da je u pitanju borba za prednost domaćeg parketa, ili za plasman u plej-of.\nPrvog od četiri dana tokom kojih raspored mečeva podseća na onaj koji se praktikuje u NBA, igraju se četiri susreta, od kojih samo jedan u Istanbulu, gradu koji ove sezone daje čak četiri Evroligaša.\nReč je o utakmici Fenerbahče – Makabi koja takmičarski značaj ima samo za domaći sastav. Naime, ekipi Željka Obradovića nedostaje još jedna pobeda da bi i matematički obezbedila doigravanje, a prava prilika za to je gostovanje Izraelaca koji odavno nije u konkurenciji za nastavak takmičenja.\nNažalost, Obradović ponovo neće moći da računa na Bogdana Bogdanovića zbog povrede članka koja ga je zadesila na utakmici prošlog kola sa Bambergom.\nSrpski reprezentativac je već propustio dobar deo mečeva u prvom delu sezonu, što svakako spada u razloge zbog kojih je turski šampion doživeo i neki poraz više nego što se očekivalo.\nJedan od tih mečeva je i prvi duel sa Makabijem u Tel Avivu koji je Fenerbahče bez Bogdanovića izgubio rezultatom 87:77. Posebno je zanimljivo da turski tim do pre dve sezone i mečeva u plej-ofu, nikada nije pobedio Žute u Evroligi. Tada je na putu do završnog turnira Fenerbahče slavio uverljivu pobedu ukupnim rezultatom 3:0.\nNajveća prednost domaćeg tima bi trebalo da bude odbrana koja je treća najbolja u takmičenju. Pošto je Makabi ove sezone napadački veoma slab, pravi tip za ovaj meč bi mogao da bude manje poena od Meridianbet granice koja iznosi 162.5!\nPrava plej-of bitka će se odigrati u Kaunasu gde Žalgiris dočekuje Efes u utakmici koju ne bi trebalo da izgubi da bi zadržao nade u nastavak sezone.\nUzbuđenja sigurno neće izostati, a ni kvalitetne košarke jer se radi o timovima koji se nalaze u odličnoj formi.\nDomaći su ostvarili šest pobeda u poslednjih osam mečeva, a novim trijumfom bi se približili svom protivniku na samo jednu manje. Takođe postoji i šansa da se izjednače na tabeli sa drugim istanbulskim timom, Darušafakom, koja igra protiv šampiona CSKA u Moskvi.\nCrvena Zvezda bi imala ogromne koristi u slučaju da ekipa koju vodi legendarni Šarunas Jasikevičijus na kraju izađe kao pobednik, jer je u mešusobnom bilansu bolja od Žalgirisa, a slabija od Efesa.\nInteresantno je da u prethodna tri duela ovih rivala nijedan domaći tim nije uspeo da osigura pobedu, što je poslednji put ostvario baš Žalgiris u decembru 2013. Gosti naravno, neće odustati unapred, a nadu potkrepljuju trećim najefikasnijim napadom u Evroligi.\nNažalost, Perasović nije uspeo da osmisli defanzivno efikasniji sistem, pa su njegovi košarkaši drugi najgori u tom segmentu, što je karta na koju će igrati Žalgiris.\nMeridianbet kvota na pobedu domaćina je odlična, a vrlo je moguće da će domaći da pokriju i predviđeni hendikep!\nTags:Crvena Zvezda, Efes, Evroliga, Fenerbahče, hendikep, Makabi, Meridianbet, Žalgiris, Željko Obradović


Leposavić traži obustavu postupka o sukobu interesa\nTanjug 23. aprila 2021. 15:30\nPODGORICA – Ministar pravde Vladimir Leposavić negirao je danas tvrdnje Agencije za sprečavanje korupcije, da je u vreme vršenja javne funkcije javni interes podredio poslovnom i privatnom interesu jedne verske zajednice Mitropolije crnogorsko-primorske i četiri eparhije koje deluju na teritoriji Crne Gore.\nLeposavić je saopštio da je u pisanom izjašnjenju koje je danas dostavio Agenciji za sprečavnje korupcije, zahtevao da bude doneta odluka da u konkretnom predmetu nema nikakve povrede Zakona o sprečavanju korupcije.\nLeposavić je pozvao agenciju za sprečavanje korupcije i njenu direktorku kao odgovorno lice da prestanu sa postupanjima koja su, kako navodi, očigledno nezakonita i profesionalno ponižavajuća.\nU reagovanju na pokrenuti postupak, Leposavić, čije razrešenje sa ministarske pozicije traži premijer Zdravko Krivokapić zbog izjave o Srebrenici, ističe da od stupanja na javnu funkciju, nije bio u poslovnom odnosu sa bilo kojim fizičkim ili pravnim licem, kao i da zbog toga Agencija nije bila dužna da uopšte pokreće predmetni postupak.\nLeposavić je naveo da je ova optužba zasnovana na „činjenično neistinitim i pravno besmislenim argumentima“ da je raniji predlog zakonskih izmena Srpske pravoslavne crkve, čiji je on bio pravni savetnik, „identičan“ vladinom predlogu izmena i dopuna Zakona o slobodi veroispovesti.\nNaveo je da je radeći „u ime i za račun Mitropolije crnogorsko-primorske SPC doveo poslanike u zabludu prilikom njihovog izjašnjenja“ o predloženom tekstu zakonskih izmena.\n„Javni interes nalaže da građani budu upoznati sa detaljima ovog i ovakvog postupka, i to ne zbog nesporno legitimnih i legalnih izmena Zakona o slobodi veroispovesti, koliko zbog zabrinjavajuće neprofesionalnog i neetičnog postupanja Agencije za sprečavanje korupcije koja sigurnim korakom postaje simbol urušavanja legaliteta u Crnoj Gori“, istakao je Leposavić, preneo je portal RTCG.\nUkazuje da je Agencija prethodno trebalo da utvrdi činjenično stanje i konstatuje da je predlog zakonskih izmena Srpske pravoslavne crkve daleko od identičnog kasnijem zakonskom predlogu koji je vlada dostavila Skupštini Crne Gore“, kazao je on.\nAgencija je, inače, postupak protiv Leposavića pokrenula na osnovu anonimne prijave.\nEK: Srbija više da uradi na integrisanom upravljanju granicom, u borbi…\nMakedonija: Alarmantna situacija sa pozarima, stigla pomoc…\nMilanović odlikovao generale Hrvatskog vijeća odbrane


Pandemija u američkoj armiji, zaraženo 49 vojnika – Ljepota Islama\nBroj američkih vojnika koji su bili pozitivni na testu na prisustvo koronavirusa povećan je na 49, dok ih je dan ranije bilo 36, saopštio je danas Pentagon.\nU saopštenju se navodi da je, pored vojnika, zaraženo i 14 pripadnika civilnog osoblja, 19 saradnika i sedam radnika po ugovoru.\nPentagon je ranije saopštio da će isporučiti blizu pet miliona maski tipa “N95” da bi podržao javne zdravstvene službe i ostale koji učestvuju u borbi protiv koronavirusa.\nMinistarstvo odbrane SAD dostavit će i 2.000 pokretnih ventilatora i otvorit će 14 certifikovanih objekata za testiranje uzoraka na virus.\n“Nadamo se da ćemo ovim povećati kapacitet za civilnu populaciju“, izjavio je ministar odbrane Mark Esper.


Na mlađima svet ostaje | CityMagazine\nUdaljavaju se jedno od drugog i oni koji su najbliži, ljudi postaju sve zlobniji jedni prema drugima. Međutim, uvek postoje izuzeci od pravila. Pojedini klinci nisu zatrovani mržnjom i čini se da još ima nade da će ovaj svet biti bolje mesto. Pogledajte u galeriji na šta mislimo.\nSa bratom je učestvovao u triatlonuOtvori galeriju\nSa decom poput ove, čini se da je moguće da će ipak biti boljitka u svetu.\nDečji sajam počinje danas deca · slike dece


"Većina igrača oseća POSLEDICE meča sa Asvelom!" Dejan Radonjić pre derbi ZABRINUO NAVIJAČE: Vrlo dobro znamo šta nas čeka! :: Sportal\n"Većina igrača oseća POSLEDICE meča sa Asvelom!" Dejan Radonjić pre derbi ZABRINUO NAVIJAČE: Vrlo dobro znamo šta nas čeka!\nVl.K. - Vest objavljena: 20:30 - 13.11.2021\nKošarkaši Crvene zvezde u nedelju od 19 časova dočekuju ekipu Partizana u derbi utakmici 8.kola ABA lige.\nEkipa Dejana Radonjića nalazi se u seriji od četiri uzastopne pobede, po dve u Evroligi i u regionalnom takmičenju i u dobrom raspoloženju dočekuje okršaj sa “večitim rivalom”.\nPrvi ovosezonski duel Crvene zvezde i Partizana biće njihov 45. u ovom takmičenju, a pred ovaj susret svoja očekivanje izneo je trener crveno-belih Dejan Radonjić.\n- Prvi derbi u ovoj sezoni. Svi jako dobro znamo šta nose utakmice Crvene zvezde i Partizana. Utakmice protiv Partizana imaju svoju specifičnost. Bez obzira što je tek početak sezone i što se u novembru ne igraju najvažniji mečevi, uvek je bitno dobro igrati protiv Partizana - počeo je izlaganje Radonjić.\nPartizan ovaj susret dočekuje kao prvoplasirana i jedina neporažena ekipa ABA lige, a trener Zvezde se nada da njegova ekipa može da prekine ovaj njihov niz nepobedivosti.\n- Partizan je u ovom trenutku bez poraza i prvi je na tabeli. Mi dočekujemo ovu utakmicu u žestokom ritmu u kome igramo naše mečeve i nakon velike potrošnje nakon utakmice sa Asvelom koja je proizvela da je više igrača izašlo iz nje sa posledicama tako da smo pokušali da iskoristimo ovo vreme na najbolji mogući način da se oporavimo, budemo što spremniji i odigramo dobar meč u nedelju-, rekao je Radonjić.\nJedan od najiskusnijih igrača Crvene zvezde, Marko Simonović sličnog je razmišljanja kao ii njegov trener.\n- Igramo meč sa Partizanom, prvi ove sezone. Utakmice u kojima nije važno šta se dešavalo pre toga jer ti dueli nose posebnu inspiraciju i način igranja. Oni su ove sezone oformili iskusan stručni štab i sastav, mešavinu mladih talentovanih igrača, i iskusnih, čak i onih koji su prošle sezone igrali F4 Evrolige i NBA ligu. Imaju dobar start u ABA ligi i skoro odličan u Evrokupu što dovoljno govori kakve su njihove ambicije u ovoj sezoni. Mi smo sa druge strane ponovo u seriji utakmica, odigrali smo tešku utakmicu sa Asvelom. Imali smo dva dana da se pripremimo, i verujem da ćemo odigrati dobru utakmicu u nedelju pred našim navijačima- rekao je Marko Simonović.\nSvetska košarka KK Crvena zvezda Dejan Radonjić KK Partizan


DIGITAL: Edukacijom vraćamo poverenje | Ekspres.net\nUz marketing i medije često, nažalost, ide i pitanje – da li da im verujemo? To je i centralno pitanje ovogodišnje konferencije Digital Day 2019. koja se održava u Jugooslovenskom dramskom pozorištuu Beogradu.\nSa time se slaže i Nenad Milić, izvršni direktor IAB Srbija, organizatora konferencije.\n“Kad je marketing u pitanju, to se pitanje uvek generalno proteže. Da li možemo da verujemo reklamama, da li možemo da verujemo brendovima, sadržaju, platformama i svim drugim akterima koji su prisutni u industriji onlajn oglašavanja”, kaže Milić za Ekspres.\nOvo pitanje, dodaje on, postalo je naročito relevantno u poslednjih godinu dana, s obzrim da je bilo velikih skandala sa vodećim svetskim platformama u svetu. To je pitanje poverenja povuklo na različite nivoe. Imali smo i reakcije institucija, međunarodnih organizacija, regulatorna tela počela su više da pričaju o tome, pa je usvojen i GDPR zakon o primeni evropske Opšte uredbe o zaštiti podataka o ličnosti… Upravo zbog toga, kako kaže, i Digital Day kao konferencija koja se održava deveti put po redu, stavila je ovo kao centralno pitanje, uz potpitanje, kako to poverenje vratiti.\nA odgvor bi, prema Milićevim rečima, mogao da se sažme u par reči – edukacija svih aktera koji na ovaj ili onaj način svoje poslovanje zasnivaju na onlajn oglašavanju.\n“To je iprvenstvena uloga IAB Srbija. Trudimo se da to poverenje vratimo u smislu da ljudi postanu svesni i pozitivnih i negativnih strana onlajn oglašavanja, da znaju da ima i stvari koje nose i određene pretnje. Potrebno je da ljudi budu više samosovesni, a ne da se zamisle tek kada im se pojavi neki veliki upozoravajući naslov.\nDa postanu svesni da svaki njihov izlazak na interent ostavlja neke tragove, da sve ostaje negde zabeleženo, skladišteno i da se, na kraju krajeva, to i deli” kaže Milić.\nTags digitalDigital DayIAB SrbijaMedijiNenad Milić\nLANSIRANA 5G MREŽA: Korisnici će moći da skidaju film za sekund Digital Day 2019: Kako i da li verujemo medijima u dobu digitala? DIGITAL DAY 2019: Koliko trošimo na digitalno oglašavanje? PRVO VIRTUALNO OBLAČENJE: “Carlings” osvojio nagradu “Cannes Lions”


To potvrđuju i istraživanja inostranih eksperata po kojima bi e-trgovina u Srbiji do kraja godine trebalo da ima 3,3 miliona korisnika i generiše prihod od oko 370 miliona evra. U martu i aprilu, pored namirnica, najviše su se onlajn kupovali računari i računarska oprema, mali kućni aparati, odeća, obuća.\nAnaliza PKS ukazuje da je prodaja namirnica u tom periodu povećana deset puta u odnosu na prosečan mesečni promet pre pandemije.\nVeliki trgovinski lanci su aktivirali i ojačali svoje onlajn prodavnice i sopstvene dostavne službe zbog zahtevanih visokih standarda za transport prehrambenih proizvoda, kaže Marko Čadež, predsednik Privredne komore Srbije.\nMali trgovci i proizvođači brzo su reagovali i iskoristili mogućnost da besplatno ili uz minimalnu naknadu izađu na platforme koje su IT kompanije specijalizovane za e-trgovinu, za njih posebno kreirale, ističe Čadež.\nUgostiteljski objekti, po rečima predsednika PKS, takođe su se prilagodili krizi uvodeći dostavu hrane kako bi zadržali radnike i omogućili klijentima neometano korišćenje njihovih usluga.\nPrema podacima PKS prikupljenim od dostavljača hrane, ove kompanije imale su veliki rast broja porudžbina, u aprilu čak 109 odsto više nego u martu.


Beta 28. maja 2022. 15:35\nRusija je „spremna“ da pomogne „neometan“ izvoz žitarica iz Ukrajine, izjavio je danas ruski predsednik Vladimir Putin u razgovoru s francuskim predsednikom Emanuelom Makronom i nemačkim kancelarom Olafom Šolcom koji su Putina pozvali na „ozbiljne i direktne pregovore“ s predsednikom Ukrajine Volodimirom Zelenskim.\n„Rusija je spremna da pomogne nalaženje načina za neometan izvoz žitarica, uključujući ukrajinske žitarice iz luka na Crnom moru“, navodi se u saopštenju Kremlja.\nPutin je upozorio na opasnost koju predstavljaju zapadne isporuke oružja Ukrajini i na dalju „destabilizaciju“ situacije.\n„Ruski predsednik je istakao opasnu prirodu nastavka velikih isporuka zapadnog oružja Ukrajini, upozoravajući na rizike dalje destabilizacije situacije i zaoštravanja humanitarne krize“, navodi se u saopštenju Kremlja posle telefonskog razgovora.\nŠolc i Makron su Putina pozvali da povede „ozbiljne direktne pregovore“ s ukrajinskim predsednikom Volodimirom Zelenskim.\nTokom 80-minutnog telefonskog razgovora sa ruskim predsednikom, Makron i Šolc su „insistirali na momentanom prekidu vatre i povlačenju ruskih trupa“.\nKako se navodi u saopštenju nemačke vlade, Makron i Šolc su „pozvali ruskog predsednika na ozbiljne direktne pregovore s ukrajinskim predsednikom i na diplomatsko rešenje sukoba“.


EMITERI OSLOBOĐENI PLAĆANJA NAKNADE ZA EMITOVANJE ZA 4. KVARTAL - Radio Kotor\nEMITERI OSLOBOĐENI PLAĆANJA NAKNADE ZA EMITOVANJE ZA 4. KVARTAL\nSavjet Agencije za elektronske medije (AEM) odlučio je da se komercijalni i javni emiteri oslobode plaćanja IV kvartalne naknade čiji je ukupan iznos 80.000 eura.\n„U cilju obezbjeđenja dodatne podrške medijima u očuvanju kontinuiteta njihovog rada u situaciji izazvanoj širenjem korona virusa COVID-19, Savjet Agencije za elektronske medije (SAEM) je, na danas održanoj sjednici, odlučio da se komercijalni i javni emiteri (RTV) oslobode obaveze plaćanja\nčetvrte kvartalne rate naknade za emitovanje za 2020. godinu. Na ovaj način, obaveze emitera biće umanjene za oko 80.000 €“, navodi se u saopštenju AEM-a.\nPodsjećaju da je SAEM i u martu ove godine, emitere oslobodio obaveze plaćanja druge kvartalne naknade u iznosu od oko 80.000 €, čime ukupan iznos pomoći emiterima u 2020. godini iznosi oko 160.000 €.\n„SAEM je u kontinuitetu pratio uticaj već sprovedenih mjera i efekte mjera na poslovanje emitera i Agencije u 2020. godini. Pri tome, pokušao je da pomiri potrebu za pružanjem pomoći, sa jedne strane, i obavezu racionalnog planiranja i namjenskog trošenja sredstava kojima raspolaže Agencija“, navodi se u saopštenju.


Nesreća se dogodila u nedelju ujutru, kada je Vladimir P. (32) „audijem“ proleteo kroz crveno svetlo i zakucao se u „reno klio“, za čijim volanom je bio Vojin C., dok je njegova desetogodišnja unuka sedela na zadnjem sedištu. Desetogodišnja… »\nOppo Reno Ace će imati opciju brzog punjenja od 65W\nOppo je u avgustu predstavio tri Reno 2 telefona, ali nijedan od njih nije bio pravi premijum model. Međutim, kompanija je tada najavila još jedan uređaj, pod nazivom Reno Ace. Sada je Oppo potvrdio dolazak ovog telefona, koji će biti predstavljen 10… »\nTri automobila sudarila su se u nedelju, 15. septembra, oko 15:30 na niškom Bulevaru cara Konstantina, a u nezgodi su lakše povređeni beba, 27-godišnji muškarac i žena, 25-godišnjak i 66-godišnjak. U niškoj policiji kažu da su u saobraćajnoj… »\n"Nova vlada da ukine takse": Palmer izneo svoj plan za nastavak dijaloga Beograda i Prištine\nDnevnik pre 1 satjoš 1 povezana\nIznenađenje u pireju: Totenhem furiozno otvorio protiv Grka, pa je usledio šamar Olimpijakosa!


Žig– razlozi za brendiranje proizvoda - cvjeticaninlegal.com\nZa razliku od mnogih evropskih zemalja u kojima je postupak za priznavanje i registrovanje žiga umnogome pojednostavljen, kod nas Zavod za intelektualnu svojinu ispitivanje uslova za priznanje žigova vrši po službenoj dužnosti. Postoje brojni razlozi pro et contra za davanje ovakve zakonske nadležnosti domaćem Zavodu.\nKao što je poznato, žig ima svoju imovinsku i moralno-pravnu komponentu. Imovinska komponenta žiga ovlaščuje imaoca prava da se, slično kao i kod prava svojine, sam titular brine o zaštiti svoga prava. Naime, takav stav podrazumeva da se u slučaju pokušaja zaštite istog ili sličnog žiga za istu ili sličnu vrstu roba i sluga titular prava na zaštićeni žig usprotivi pokušaju takve zaštite. Čini se, stoga, da je sistem prigovora u postupku zaštite žiga, daleko opravdaniji. Domaći dušebrižnici ističu da nivo pravne kulture, odnosno svesti, o neophodnosti svakodnevne brige o zaštiti svoga prava još uvek u nas, nije dovoljno visok. Titulati žiga, oni ističu, još uvek nemaju svest o neophodnosti brige za vlastita prava industrijske svojine, kao što recimo brinu o pravnoj zaštiti svoje nepokretnosti. Ukoliko je to glavni razlog, smatramo da je došlo vreme za izmenu zakonodavstva u ovome pogledu.\nNaše je stanovište, da jedan upravni organ ne treba po službenoj dužnosti voditi brigu o subjektivnom pravu trećeg lica, jer je takvo postupanje u suprotnosti sa osnovama građanskog prava. Ovo stoga što je ocena sličnosti žigova u samoj osnovi sticanja i kasnije zaštite prava na žigovima, kao jednog složenog prava industrijske svojine. Ipak, treba reći da naš Zakon o žigovima dopušta mogućnost ulaganja prigovora, ali to je tzv. kvazi-prigovor, jer se na taj način Zavodu kao organu uprave samo ukazuje na relativnu sličnost, koju on već ispituje po službenoj dužnosti.\nGodina 2009. predstavlja plodonosno vreme nacionalnog zakonodavstva u oblasti prava industrijske svojine u kom periodu je doneto nekoliko novih zakonskih propisa u ovoj oblasti, a između ostalih i novi Zakon o žigovima. Istovremeno, ekonomski aspekti industrijske svojine dobijaju sve više na značaju jer temelj ekonomije zasnovan na znanju, počiva na intelektualnom kapiitalu.\nPravna zaštita roba ili usluga putem žiga, iako nije obavezna, uvek je dobrodošla, jer nudi brojne koristi za njegovog vlasnika, te pored ostalog: isključivo pravo titulara da žigom obeležava svoje robe i usluge u prometu na teritoriji zemlje u kojoj je zaštita priznata, isključivo pravo vlasnika da svim drugim licima zabrani neovlašćeno korišćenje istog ili sličnog znaka za obeležavanje slične ili istovrsne robe i usluga u prometu na terotoriji zemlje na kojoj je zaštita priznata, lako dokazivanje pred sudom, ili nekim drugim državnim organom samog vlasništva nad žigom (na osnovu rešenja o priznanju žiga, isprave o žigu, ili nekog drugog akta koji donosi Zavod za intelektualnu sredinu).\nŽig je stoga značajno komercijalno oruđe za povećanje investicija, finansijskog dobitka od licenci, franšizinga i prenosa prava.\nOsnovni principi međunarodne zaštite svih prava industrijske svojine sadržani su u Pariskoj konvenciji o zaštiti industrijske svojine, a postupak međunarodnog registrovanja žigova je posebno regulisan Madridskim aranžmanom o međunarodnom registrovanju žigova, kao i Protokolom uz Madridski aranžman o međunarodnom registrovanju žigova.\n2. TEORIJE U PRAVU ROBNIH I USLUŽNIH ŽIGOVA\nŽigovno pravo poznaje više teorija koje definišu sam pojam ziga i opravdanost ovakve pravne zaštite, a značajne su jer svaka od njih na svoj način doprinosi razvoju određenih komponenti žigovnog prava.\nJedna od teorija jeste da je pravo o zigovima deo prava o suzbijanju nelojalne utakmice, (tj. zakonodavstva o zaštiti konkurencije), te se na žigovno pravo primenjuje generalna klauzula tog prava, kao i njegove odredbe. Ova teorija je prihvatljiva u onom delu žigovnog prava koji se odnosi na uslove za zaštitu znaka žigom, odnosno na zahteve da znak ne sme biti protivan moralu.\nVeoma uticajna teorija u pravu industrijske svojine i posebno pravu žigova bila je teorija o žigovima kao ličnom pravu. Žig je vezan za preduzeće, on ukazuje na proizvođača, on je lično pravo poput prava na ime. Zbog toga žig nije samostalno, nezavisno dobro, on je vezan u potpunosti za proizvođača te je nemoguć prenos žiga bez preduzeća ili dela preduzeća. Zasluga ove teorije je što u svojim pojedinim delovima ukazuje na moralna prava pravnih lica koji su nosioci žiga i na biće žiga, posebno njegov ugled.\nJedna od opštih teorija industrijske svojine – teorija lansiranja (aviamenta) nastala u italijanskoj pravnoj teoriji, odnosi se i na robne i na uslužne žigove, u smislu da i oni lansiraju preduzeće, da mu daju snagu, da spadaju u najvitalniji deo sredstava preduzeća. Ova teorija ukazuje na ekonomski značaj žigova i na nužnost njihove potpune zaštite.\nPrema teoriji garancije žig ima funkciju garancije kvaliteta. Međutim, ova teorija nije prihvatljiva, jer Zakon o žigovima ne sadrži uslove koje jedan znak treba da ispunjava u pogledu kvaliteta da bi bio zaštićen žigom.\nTeorija da je pravo industrijske svojine, svojina industrijalaca, nikada nije imala uticaja u žigovnom pravu na odnos žiga i prava autora likovnog rešenja ili lična prava.\nIpak, teorija karakteristika se može primeniti na pravila o distinktivnosti znaka, tj. distinktivnim delovima znaka, kao posebnim zaštićenim celinama na kojima postoji isključivo pravo. Ona je posebno značajna za ocenu sličnosti u žigovnom pravu, posebno kod ocene da li postoji povreda žiga.\n3. NEKE OD FUNKCIJA ŽIGA\nPreuzmite kompletan tekst putem ovog linka…


Pregovori za uvođenje linije Crna gora-Toskana – Mladi Nikšića\nDirektor ACG je informisan o angažmanu Alesandra Đanantija, počasnog konzula Crne Gore u Toskani koji je, shodno dogovoru sa predsjednikom UPCG iz jula ove godine, već uspostavio komunikaciju sa komercijalnim direktorom Aerodroma Toskane, Lindom Stivale, koja je izrazila veliki interes za ovu inicijativu.\n“Kako je Mitrović objasnio, Stivale je istakla da bi interesovanje nacionalne avio kompanije Crne Gore bila olakšavajuća okolnost za realizaciju ovog projekta, te da bi u tom slučaju ona imala prioritetan i poseban tretman. Ukoliko takvo interesovanje izostane, sugerisano je da bi za ovu inicijativu mogle biti zainteresovane kompanije WizzAir i Ryanair koje su, u značajnoj mjeri, i prisutne na aerodromima u Toskani”, nvodi s eu saopštenju ACG.\nMitrović i Jandreoski su, kako se dodaje, razmijenili informacije o aktuelnoj situaciji u ACG i poslovnim izazovima sa kojima se ova kompanija suočila u toku COVID-19 krize.\n“Dogovorene su konkretne aktivnosti i saradnja, naročito u dijelu koji se odnosi na podršku UPCG kvalitetnoj primjeni socijalnog dijaloga po pitanjima na relaciji poslodavac – sindikat”, kazali su iz ACG.\nDirektor Aerodroma Crne Gore, kako dodaju, prihvatio je poziv predsjednika UPCG da uzme učešće u dogovorenoj posjeti privredne delegacije Crne Gore Toskani koja je, u zavisnosti od epidemiološke situacije, planirana za septembar-oktobar ove godine.\nPitanje baznog održavanja i dalje neriješeno


Na Beogradskom sajmu vakcinacija „Astra zenekom“ bez zakazivanja /foto/ - Sputnjik Srbija\nNa Beogradskom sajmu vakcinacija „Astra zenekom“ bez zakazivanja /foto/\n13:49 21.03.2021 (osveženo 14:38 21.03.2021) Preuzmite kraći link\nU Hali 3 Beogradskog sajma počela je vakcinacija bez zakazivanja vakcinom „Astra zeneka“.\nZamenik gradonačelnika Beograda Goran Vesić je, tim povodom, izjavio da se nada da će veliki broj građana iskoristiti ovu priliku.\nVesić je za TV Pink podsetio da je u Beogradu, zaključno sa jučerašnjim danom, vakcinisano 29,02 odsto ukupne punoletne populacije ili 408.295 građana, a revakcinisano 18,02 odsto punoletne populacije, odnosno 253.615 građana.\n„Posebno smo ponosni na činjenicu da je u Beogradu u populaciji između 65 i 74 godine, zaključno sa jučerašnjim danom, vakcinisano 58,11 odsto ljudi, što znači da je od hiljadu građana ove starosti već vakcinisano 588 što je velika pobeda i veliki uspeh“, rekao je Vesić.\nU dve hale Beogradskog sajma ukupno je dato skoro 200.000 doza vakcina.\nOd petka je, podsetio je Vesić, počela i vakcinacija u velikim preduzećima.\n„Prva je bila ‘Mei Ta’, sledi ‘Al Dahra’ i druge velike kompanije koje pozivam da se prijave preko Privredne komore kako bi obavile vakcinaciju“, naveo je Vesić.\nU Beogradu je vakcinisano više od 408.000 građana.\nOn je dodao da je u dve hale Beogradskog sajma ukupno dato skoro 200.000 doza što je, ukoliko se ima u vidu podatak da je na teritoriji grada dato 660.000 doza, jedna trećina svih vakcina koje su date u Beogradu.\n„Jedini put da izađemo iz ove situacije je da se vakcinišemo i zato je moj poziv svim građanima da nastavimo sa ovim tempom“, poručio je Vesić.\nAstra zeneka, vakcinacija, Beograd


Rotari klub obeležio 112. godišnjicu - Društvo - Dnevni list Danas\nPočetna » Društvo » Rotari klub obeležio 112. godišnjicu\nRotari klub obeležio 112. godišnjicu\nPovodom proslave 100 godina Rotary fondacije i 112 godina Rotary International – a, organizovana je večera u beogradskom hotelu Hyatt. Svojim prisustvom, svečanost su uveličali uspešni privrednici, predstavnici diplomatskog kora i predstavnici medija.\n0Piše: Danas Online 27. februara 2017. 15.39\nU cilju obeležavanja celog veka postojanja, predstavljen je rad ove organizacije koju čine ljudi različitih zanimanja i interesovanja. Ono što im je svima zajedničko jeste verovanje u životnu filozofiju koja nastoji da pomiri večiti sukob između želje za ličnom dobiti i potrebe da se pomaže drugima. Iz godine u godinu, članovi Rotary klubova širom planete koriste svoje vreme, veštine i kontakte kako bi pomogli zajednici.\nHiljadu i dvije stotine ljudi, građana Crne Gore i Srbije odvaja značajan dio svog života i novca da bi svoju zajednicu mijenjali na bolje. Vjeruju i slijede ideal nesebičnog služenja. Service Above Self prihvatili su kao svoj moto, izjavio je Velibor Zolak, guverner Distrikta 2483 koji obuhvata Srbiju i Crnu goru, politikolog i direktor agencije za marketing i komunikacije.\nPrisutni su imali priliku da pogledaju kraći film u kome su predstavljeni članovi Rotary – ja onakvi kakvi jesu, od Vranja do Palića, od Novog Sada do Budve, kroz video priče i lično predstavljanje.\nNakon prezentacije, voditeljka programa Iva Štrljić, pozvala je goste da uživaju u večeri, muzici i novim poznanstvima, a sve u cilju organizacije novih akcija koje će našu planetu učininiti boljim mestom za život.\nRotari klub Novi Sad – Dunav pokreće humanitarnu akciju


M. P. 24. oktobra 2018. 13:31\nZoran Zaev izvojevao je, naizgled, konačnu pobedu — obezbedio je parlamentarnu većinu za predlog izmena makedonskog ustava u skladu sa Prespanskim sporazumom, uprkos volji građana svoje zemlje.\nTo je učinio kupovinom osam poslanika opozicione VMRO-DPMNE i to, za balkanske, i ne samo za balkanske prilike, ne bi bilo ništa novo, da Zaev to nije učinio, ne zato da bi progurao neki važan, ali ne toliko značajan zakon, već da bi sudbinski predodredio budućnost zemlje kojom upravlja kao premijer.\nDrugi momenat u kome je Makedonija jedinstvena kao država sastoji se u tome što VMRO-DPMNE, iako opoziciona, zapravo najjača politička stranka među etničkim Makedoncima. Kao takva, prema odredbama Ohridskog sporazuma, ona je trebalo da formira vladu sa najjačom političkom snagom etničkih Albanaca koji žive u Makedoniji. Međutim, voljom nekoga izvan Makedonije, za premijera je izabran Zaev, lider Socijaldemokratskog saveza (SDS).\nDok smo, kako reče jedan beogradski novinar u penziji, bili svedoci kako spiker makedonskog sa izgledom rimskog patricija, broji glasove poslanika, bili smo svedoci i pada Zorana Zaeva. Ne njegovog pada kao političara, još će se Makedonci baviti njime, već njegovog moralnog pada.\nZoran Zaev na vlast je došao na talasu antikorupcijskih protesta, obećao je građanima Makedonije da će se protiv korupcije boriti svim silama, bivšeg premijera Nikolu Gruevskog strpao je iza rešetaka, da bi se sada, u epilogu neuspelog pokušaja da svojoj zemlji promeni ime, poslužio korupcijom da progura svoj plan, kada već građani zemlje čiji je premijer to odbijaju.\nPrema mišljenju direktora PR agencije Pragma Cvijetina Milivojevića, koji takođe napominje da je makedonska vlada formirana protivno većinskoj volji etničkih Makedonaca, svi incidenti koji su dogodili pre sudbonosnog glasanja u Sobranju, bili su upravo u funkciji toga da se izglasa ono što je izglasano i da kompromituje svaka druga vrsta razmišljanja.\n„Nije sporno da je većinska Makedonija i za ulazak u EU i za ulazak u NATO. Ali u jednom trenutku kočnica prema NATO bila je delimično povučena i počelo se razmišljati na drugi način, upravo taj trenutak iskorišćen je da se iskompromituje svaka vrsta potencijalnog ruskog uticaja u Makedoniji. To je repriza onoga što smo videli godinu dana ranije u Crnoj Gori i, faktički imamo isti rezultat, isti krešendo. Ulazak u NATO bez referenduma“, objašnjava Milivojević.\nZa razliku od Crne Gore, gde referendum nije ni održan, u Makedoniji je on održan, ali je sedamdeset odsto građana ćutalo.\n„Reč je o degradiranju, odnosno o falsifikovanju volje građana. Dodatno glasanje u parlamentu u kome se ne krije da se kupuju poslanici da bi izglasali nešto za šta nemaju mandat svojih birača, pokazuje da je Zoran Zaev, zapravo obrnuo pun krug. On jeste, godinu dana pre izbora, postao lider vodeći demonstracije protiv korupcije, ali je pokazao da je najbolji produkt onoga što se može nazvati evropska birokratija i evropska korupcija“, smatra Milivojević.\nZaev iz Brisela i Vašingtona dobija aplauze za ono što bi se u bilo kojoj zemlji EU ili u SAD zvalo izigravanje demokratije. Iste je aplauze dobio i za neuspeli referendum. Međutim, aplauz koji je sada dobio poseban je, jer je čestitku dobio za organizovanje izigravanja narodne volje, zaključuje Milivojević.


Win Win, drugi Zvezdin sponzor u dva dana - Advertiser Serbia\nWin Win, drugi Zvezdin sponzor u dva dana\nS ovim u veziCrvena zvezdaDejan PopovićfudbalSponzorstvasportsportski marketingStefan PantovićSvetozar Mijailovićwin win\nBEOGRAD – FK Crvena zvezda je u sredu, 1.jula, postala bogatija za još jednog sponzora\nReč je o lancu prodajnih objekata elektronske opreme, Win Win, lideru u ovoj oblasti u Srbiji.\nU Lav Medija centru novinarima su se obratili predsednik kluba, Svetozar Mijailović, poslovni direktor Stefan Pantović i direktor Win Win-a, Dejan Popović.\nUgovor je potpisan na godinu dana, a prvi čovek crveno-belih se nada obostranom uspehu.\n– Win Win je firma lider u ovoj oblasti, a prisutni su u svim krajevima Srbije, naravno najviše u Beogradu. Isto tako i Zvezda ima pristalice svuda, širom naše zemlje. Nadam se zajedničkom uspehu – zaključio je Svetozar Mijailović.\nPosle jučerašnjeg potpisa sa Eurosalonom, Stefan Pantović istakao je zadovoljstvo zbog novog ugovora.\n– Drago mi je što dan za dan potpisujemo sa novi sponzorima. Ako želimo da budemo uspešni trebaju nam ovakve uspešne firme uz nas. Da za sutra nije zakazana skupština kluba, verovatno bi potpisali i trećeg sponzora u tri dana, ali sutra će biti više sportskih nego poslovnih uspeha, uveren sam – rekao je Stefan Pantović.\nJedan od direktora u kompaniji „Win Win“ Dejan Popović istakao je da će pored finansijskog dela ugovora, saradnja sa Crvenom zvezdom biti moguća i na polju njihovih elektronskih uređaja.\n– Izuzetna mi je i lična, a i čast firme što potpisujemo ugovor sa velikom Zvezdom. Sasvim je prirodno da se dve uspešne firme spoje u cilju zajedničkih uspeha. Očekujemo da saradnja dovede do povratka titule na Marakanu – rekao je Popović.


Evropa na prvom mestu po broju novih infekcija i smrtnih ishoda prošle nedelje - Politički.rs\nEvropa je jedini veliki svetski region u kojem je prošle nedelje registrovan rast i broja novih infekcija korona virusom i smrtnih ishoda od posledica zaraze, a povećanje je dvocifreno u oba slučaja, saopštila je Svetska zdravstvena organizacija (SZO).\nTa agencija Ujedinjenih nacija je navela da je broj novih infekcija povećan 18 odsto u 53 zemlje evropskog regiona prošle nedelje, a broj smrtnih ishoda 14 odsto.\nProšla nedelja je četvrta uzastopna sa rastom broja novih infekcija u Evropi.\nTokom prošle nedelje registrovano je 1,6 miliona novih infekcija i više od 21.000 smrtnih ishoda.\nMedju evropskim zemljama sa najvećim brojem infekcija na 100.000 stanovnika su Ukrajina, Rumunija, Bugarska, Moldavija i Gruzija.\nTagged: EVROPA, KORONAVIRUS


Tajna dugovečnosti stanovnika Ikarije - Tetka\nHome/Kafa sa tetkom/Tajna dugovečnosti stanovnika Ikarije\n28. mar 2013. Kafa sa tetkom 1 Comment 0 Views\nIkarije je grčko ostrvo koje je dobilo ime po Ikaru, Dedalovom sinu, koji je u blizini ovog ostrva pao u more nakon što se previše približio Suncu koje je istopilo vosak koji je držao njegova krila. Stanovnici ovog ostrva, kojih ima oko 8.000, poznati su po dobrom zdravlju i dugovečnosti a mnoge studije su pokušale da otkriju u čemu leži tajna njihovog zdravlja i toga da od mnogih bolesti karakterističnih za starost oboljevaju u proseku deset godina kasnije nego ostali stanovnici Grčke i Evrope.\nOvo ostrvo je poznato kao jedna od retkih “plavih zona” u svetu čiji stanovnici žive mnogo duže od stanovnika ostalih delova sveta, takva mesta su i Okinava u Japanu, Sardinija u Italiji i Loma Linda u Kaliforniji.\nIz svake studije koja je obuhvatila više elemenata se može izvući samo jedan pa su tako neki svetski portal objavili da svoju dugovečnost stanovnici Ikarije mogu da zahvale kafi i antioksidansima koje sadrži, ali zapravo, tajna je i u ishrani i u načinu života ostrvljana.\nStanovnici Ikarije spavaju bar osam sati, druže se međusobno, hrane se na mediteranski način (mediteranska ishrana je proglašena najzdravijom ishranom na svetu i UNESCO ju je stavio na listu kulturne baštine), jedu mnogo ribe i povrća, provode dosta vremena na čistom vazduhu, piju vino koje sami prave, kuvaju isključivo na maslonovom ulju koje takođe sami proizvode, piju mnogo čajeva od biljaka koje sami prikupljaju koji zaslađuju medom, koji opet, pretpostavljate, sami proizvode.\nStanovnici Ikarije od kojih mnogi prevale stotu godinu u proseku žive deset godina duže od ostalih stanovnika Evrope ali ono što je značajno je da su šest od deset ljudi koji imaju preko 90 godina i dalje fizički aktivni.\nStatistike pokazuju da se kardiovaskularne bolesti javljaju u periodu između 55. i 60. godine života, međutim, na Ikariji se stanovnicima to dešava, ako se desi, tek deset godina kasnije.\nMnogi smatraju da je usporeniji način života u kome druženje i porodica imaju veliku ulogu jedan od glavnih činilaca dugovečnosti ostrvljana jer im je život u porodici u kojima živi i po nekoliko generacija mnogo kvalitetniji, veoma retko oboljevaju od depresije i demencije.\nNjujork Tajms je, kada je prošle godine objavio studiju o životu stanovnika Ikarije, objavio i priču čoveka koji je živeo u Americi gde mu je dijagnostifikovan karcinom pluća u terminalnoj fazi sa prognozom da će živeti još manje od godinu dana. Kako je sahrana u Americi bila veoma skupa, rešio je da se vrati na Ikariju gde bi, kada umre, bio sahranjen pored svojih roditelja.\nVratio se u selo u kome je rođen, našao svoje prijatelje iz detinjstva i svakoga dana se družio sa njima uz čašu domaćeg vina. Mislio sam da ću bar umreti srećan, prošlo je godinu dana, ja sam čekao, onda je prošlo još par meseci ja sam i dalje čekao, osećao sam se sve bolje i evo, prošlo je 45 godina – izjavio je ovaj čovek. Pre nekoliko godina se vratio u Ameriku i pokušao da pronađe svoje lekare ali nije uspeo, svi su već bili mrtvi.\nOvo nije usamljena priča, kažu da ima još onih koji su na ovom ostrvu, ne koristeći nikakvu terapiju ozdravili od ove opake bolesti i prevalili stotu godinu.\nFoto u zaglavlju: Andrea Frazzetta/LUZphoto for The New York Times\nPrevious Razigrani kritičar\nNext GLEDAM FARMU, DAKLE POSTOJIM – intervju sa Ljiljanom Jerinić, psihologom i analitičarem istraživanja elektronskih medija\nPingback: Mediteranski način ishrane, šta je to? - Tetka


Lazar Marković: Voleo bih da igram za Čelsi\nMlada nada fudbalskog kluba Partizan, Lazar Marković, želi da nastavi karijeru u Čelsiju, prenose britanski mediji.\n"Čelsi je klub koji najviše volim, posle Partizana naravno. Voleo bih da igram tamo. Verujem da se najbolji fudbal igra u Engleskoj, to je liga koja bi mi odgovarala", rekao je Marković, a prenose brojni engleski internet sajtovi koji se bave fudbalskim transferima.\nVest o mogućem prelasku fudbalera Partizana na Stamford bridž prvi je objavio britanski portal posvećen fudbalskim transferima "Insajd fudbol" pod nazivom "Novi Stevan Jovetić sanja prelazak u Čelsi", a tu vest preneli su i drugi, uključujući i britanski javni medijski servis, BBC.\nPrema "Insajd futbolu" najveće intresovanje za Markovića do sada je pokazala Fiorentina koja želi da pojača napad koji predvodi takođe bivši fudbaler Partizana Stevan Jovetić.\nNadležni u Partizanu nisu bili dostupni za komentar o mogućem transferu Markovića u Fiorentinu ili Čelsi kada ih je kontaktirala agencija Beta. Ipak, u nedavnim izjavama za beogradsku sportsku štampu i predsednik kluba iz Humske Dragan Đurić i sportski direktor Mladen Krstajić istakli su da crno-beli nemaju nameru da se odreknu usluga sjajnog mladog špica.\nLazar Marković rođen je drugog marta 1994. godine. Za seniorsku ekipu Partizana odigrao je 24 meča i sedam puta bio strelac. Kao omladinski reprezentativac Srbije, nedavno je uvršten i u mladu reprezentaciju u kojoj se nalazi igrači do 21 godinu starosti, što je za četiri godine više od talentovanog Markovića.\nPotpredsednik Fudbalskog saveza Srbije Ivan Ćurković izjavio je da je Srbija na četvrtom mestu u svetu po broju prodatih igrača u strane zemlje, iza fudbalskih velesila kao što su Brazil, Francuska i Argentina.


Zimska služba na Zlatiboru – Vila As\nZimske služba KJP Zlatibor i JKP Vodovod su sneg dočekale spremno, tako da je većina ulica prolazna za sva motorna vozila. Trenutno je formiran snežni pokrivač visine 10 cm koji ne ometa saobraćaj.\nOve sezone zlatiborske ulice su podeljene u dve grupe kako bi se postojeća mehanizacija optimalno koristila. U prvoj kategoriji su ulice na kojima će zimska služba obezbediti stalnu prohodnost, dok su u drugoj kategoriji ulice gde će biti obezbeđena povremena prohodnost.\nU prvoj kategoriji su ulice Miladina Pećinara, Andrije Jevremovića, Alekse Popovića, Rujanska, Ćaldov put, Kiridžijska, ulica Sportova kao i delovi ulica Pante Mijailovića (od Hotela Palisad do raskrsnice sa Vojvođanskom ulicom), Dragoslava Zele Smiljanića (Prilazi SB Čigota), Viogorska (od Rujanske do skretanja za Tehnometal). Pored ovih saobraćajnica u prvu kategoriju spadaju i parking i autobusko stajalište, staze u Tržnom centru, Kraljev trg, parking prostori, prilazi hotelima i odmaralištima kao i prilazi školama i javnim ustanovama.\nU drugoj kategoriji se nalaze sve ostale ulice kao što su ulice u naseljima Obudojevica 2 i 3, zatim ulice Erska, Mijaila Radovića, Nikole Altomanovića, Jovanke Jeftanovića, Drinske divizije, Krfska, Potoci, Vojvođanska, Hajdučka i Rasadnik, Prote Simića, Breza, Zova 1 i 2, put Kružni tok – Potoci.\nKada je u pitanju Čajetina zimska služba će stalnu prohodnost obezbediti u ulicama Aleksandra Karađorđevića (od Petlje na magistralnom putu Zlatibor – Užice) i Serdara Mićića.\nU Čajetini većina predala zahtev za zdravstvenu karticu


Vesti online / Vesti / Svet / Teška vremena za mudžahedine: Prepolovljuju im plate\nTeška vremena za mudžahedine: Prepolovljuju im plate\nTeroristička organizacija Islamska država (ID) najavila je plan da smanji mesečnu platu svojim pripadnicima u Siriji i Iraku, saopštila je Sirijska opservatorija za ljudska prava.\nUmesto za oko 400, sada će "raditi" za 200 dolara mesečno\n- Zbog vanrednih okolnosti kroz koje prolazi ID, doneta je odluka da plate mudžahedina budu prepolovljene. Niko neće biti izuzet od ove odluke, bez obzira na kojoj se poziciji nalazi, ali će se raspodela hrane nastaviti dvaput mesečno, kao i dosad - navodi se u saopštenju ID, koje je prenela Opservatorija, sa sedištem u Londonu.\nID je proglasila takozvani kalifat na teritoriji Iraka i Sirije koju kontroliše, gde primenjuje strogu interpretaciju islamskog prava.\n* ID: Može trgovina organima za spas muslimana\nPrema navodima direktora Opservatorije Rami Abdel Rahmana, odluka o smanjenju plata znači da će borci ID ubuduće biti plaćeni 200 dolara mesečno, umesto dosadašnjih oko 400 dolara. Strani borci, koji su imali dvostruko veću platu od ostalih, ubuduće će dobijati oko 400 dolara mesečno, rekao je Rahman.


Kina otvorila za strance tržište obveznica | Ekonomist\nKina otvorila za strance tržište obveznica\nby Redakcija - 04/07/2017 04/07/2017 0\nKina je otvorila za strane investitore tržište obveznica vrijedno 10 hiljada milijardi dolara.\nTo je najnoviji potez u okviru liberalizacije tržišta koju Peking sprovodi u nastojanju da privuče veći priliv sredstava budući da se bori sa usporavanjem ekonomskog rasta, prenosi agencija AFP.\nNovi kanal za priliv svježeg kapitala ide preko Hong Konga, trećeg najvećeg svjetskog tržišta obveznica posle Sedinjenih Država i Japana, na kome će “kvalifikovani investitori” moći da kupuju dužničke hartije u Kini.\nKvalifikovani ulagači uključuju centralne banke, suverene investicione fondove i druge velike finansijske institucije, prema saopštenju Narodne banke Kine i monetarnih vlasti Hong Konga, koje su u nedjelju zajednički najavile tu platformu.\nU zajedničkom saopštenju je navedeno da je sporazum o “konektovanju tržišta obveznica” između Hong Konga i kopnenih kineskih berzi od ponedjeljka “eksperimentalno operativan”.\nSaopštenje je došlo za vrijeme vikenda, tokom kojeg su Hong Kong i Kina obiležili 20. godišnjicu od britanskog vraćanja južnog kineskog finansijskog centra u nadležnost Pekinga 1997. godine.\n“Povezivanje tržišta obveznica je važan potez za centralnu vladu da podrži razvoj Hong Konga i unaprijedi saradnju između kontinentalnog dela (Kine) i Hong Konga”, poručili su danas iz Narodne banke Kine.\nTo će “unaprijediti dugoročni prosperitet i stabilnost Hong Konga i obezbijediti povoljniji investicioni kanal za inostrane ulagače. To će takođe omogućiti kontinuirani napredak u otvaranju kineskog finansijskog tržišta”, dodaje se u saopštenju.\nRastuće kinesko tržište obveznica je bilo gotovo nedostižno za strane ulagače, koji trenutno drže manje od 1,5 odsto obveznica emitovanih u Kini, prema procjenama agencije “Bloomberg”.\nProtesti obaraju ekonomiju Hong Konga: Pad prihoda i…\nIsplata devizne štednje iz Atlasa u Centralnoj banci\nWall Street: Energetski i bankarski sektor podstakli indekse\nMultimedijalna poslovnica Crnogorskog Telekoma otvorena u Pljevljima


Nov zvanični sajt FK Inđija\nInđija - Mačva 0: 0\nIvan Rogač - Spremni smo za pobedu\nGolić - Da prekinemo neugodnu seriju neuspeha\nVrdnik za oporavak i druženje\nFudbaleri Inđije pobedili rumski „Sloven“\nTradicionalni fudbalski turnir, na kojem su pored fudbalera „Inđije“ učestvovale i ekipe domaćina „Jedinstva“, „Novog Sada“ i „Slovena“ iz Rume, juče je završen u Staroj Pazovi. U utakmici za treće mesto prošlogodišnji šampioni turnira, fudbaleri...nastavak\nFK „Inđija“ brani trofej\nNa tradicionalnom fudbalskom turniru u Staroj Pazovi, Inđinčani danas brane trofej osvojen prošle godine. Pored fudbalera Inđije, učestvuju i ekipe domaćina „Jedinstva“, „Novog Sada“ i „Slovena“ iz Rume. U prvoj utakmici će se sastati ekipe „Inđije“ i...nastavak\nOštra borba za dres\nFudbaleri FK „ Inđija“ marljivo rade u Lepenskom viru u okviru poznatog sportskog centra sa optimalnim uslovima. Trener Ljubomir Ristovski je nametnuo žestok ritam bez obzira na visoke temperature rade predano u sticanju snage i...nastavak\nZeleno – beli najavili povratak na prvoligaški tron\nMožda najvažnija uloga zeleno - belih u istoriji grada je odgovornost za 2000 ljudi, većinom mladih, koji svake druge subote dolaze na stadion i na utakmicama troše energiju, a ne u kafanama. - Jednog dana ćemo da......nastavak\n1 .. 315\t316\t317\t318\t319\t(2227-2230 od 2230)


Čović u posjeti NR Kini\nPredsjedavajući Predsjedništva BiH Dragan Čović sudjelovat će na svečanoj proslavi 70. godišnjice pobjede NR Kine nad fašizmom u Pekingu i imati bilateralni sastanak sa predsjednikom NR Kine Xi Jinpingom.\nPredsjedavajući Predsjedništva BiH Dragan Čović sudjelovat će na svečanoj proslavi 70. godišnjice pobjede NR Kine nad fašizmom u Pekingu i imati bilateralni sastanak sa predsjednikom NR Kine Xi Jinpingom. Čović će u službenom posjetu Pekingu boraviti od 1. do 5. septembra 2015. godine.\nTokom boravka u Kini predsjedavajući Čović će imati bilateralne susrete sa predsjednicima država koje sudjeluju na svečanoj proslavi, te s kineskim privrednicima.\nProtokolom posjete predviđeno je da se Čović sastane sa predstavnicima uprava kineskih firmi ”Huawei”, ”China National Philatelic Corporation”, ”ZhongXing Telecommunication Equipment Co.” i ”China Machinery Engineering Corporation”, najavljeno je iz Predsjedništva BiH.\nSledeća ⇨ Nikolić u Pekingu\nPrethodna ⇦ Nikolić: Vreme za konkretan iskorak u saradnji Srbije i Kine


CUP: Voli još jednom primjer poslovnoj zajednici u Crnoj Gori | Gradski portal\nCUP: Voli još jednom primjer poslovnoj zajednici u Crnoj Gori\nCrnogorsko udruženje poslodavaca osudilo je danas istupe pojedinih političara i partija koje su, kako su naveli, „unaprijed izrekle presudu prije sprovodjenja istražnog postupka, čime samo nanose štetu poslovnoj zajednici i ukupnom društvu“.\nUpravni odbor novog esnafskog udruženja koje ima namjeru da štiti interese privrednika Crne Gore, ističe da su „principijelno od početka ukazivali na potrebu institucionalnog djelovanja i poštovanja zakonskih procedura, afirmišući efikasan rad državnih institucija“.\nU reakciji na aktuelni slučaj institucionalne istrage da se u magacinu kompanije „Voli“, kao dio naručenog kontigenta proizvoda, nalazi sumnjiva nepoznata supstanca, pohvalili su „brz i efikasan rad Specijalnog državnog tužilaštva, Uprave prihoda i carina i Uprave policije koje su rasvijetlile slučaj i odbacile mogućnost bilo kakve umiješanosti kompanije“.\n„Još jednom se pokazalo tačnim da renomirana crnogorska kompanija ‘Voli’ može i treba biti primjer čitavoj poslovnoj zajednici Crne Gore. Nadamo se da će ovo biti model na koji način treba posmatrati i buduće događaje kada neko privredno društvo bude predmet istražnih organa: uvijek prvo sačekati postupak istrage, pa tek onda iznositi javne stavove po tom pitanju“, navodi se u saopštenju koje potpisuje predsjednik UO CUP-a Jovan Lekić, uz apel da se „zbog ugleda i ogromne štete koja može nastupiti javnost uzdržava od pristupa da je neko kriv prije nego što se to dokaže“.


Aleksić: Policija u službi krađe izbora - Politika - Dnevni list Danas\nPočetna » Vesti » Politika » Aleksić: Policija u službi krađe izbora\nU Negotinu i Mionici se danas održavaju lokalni izbori\nL. Valtner17.10.2021. 17:12\n„Između ostalih, uhapšen je i mladić koji je snimio predstavnike SNS-a kako direktno kradu na biračkom mestu, a nisu uhapšeni oni koji kradu. Uhapšeni su članovi biračkih odbora iz redova Narodne stranke koji su na licu mesta uhvatili članove iz SNS-a sa duplim spiskovima i listićima i spiskovima za glasanje od kuće“, rekao je Aleksić novinarima u Negotinu, a saopštila NS.\n„Poručujem časnim policajcima da ne dozvole da budu iskorišćeni za kršenje zakona, jer oni moraju da služe svim građanima, a ne SNS-u. Narodna stranka će pružiti pravnu pomoć svima koji su uhapšeni. Evidentiraćemo sve nepravilnosti i obavestićemo javnost i domaće i međunarodne institucije“, naveo je Aleksić.\nOn je podsetio da je prethodno nezavisnim posmatračima zabranjeno da nadgledaju izbore u Negotinu.\nGrađani Negotina i Mionice danas glasaju za lokalne parlamente.\nHapšenjelokalni izbori u NegotinuMiroslav AleksićNarodna strankaBeogradNegotin\nStefan Jovanović, portparol i generalni sekretar Narodne stranke, upitan za komentar o večerašnjem obraćanju predsednika Aleksandra Vučića kaže da je cilj ove konferencije "zamajavanje naroda u deset tačakar".


Kompanija Bjelogrlić komerc je osnovana 2001. godine.\nNakon pet godina rada, od 1996. godine, sa pločastim materijalima, u svojoj radionici, donosimo odluku da osnujemo porodičnu kompaniju.\nKao i svakoj kompaniji, prve godine su protekle u organizaciji poslovanja, zapošljavanju i traženju pravog tima koji će u budućnosti postati okosnica kompanije. Kupovina prvih industrijskih mašina za proizvodnju nameštaja, odabir odgovarajućih proizvođača pločastih materijala uz uslov: "najboljeg mogućeg odnosa cena - kvalitet", kao i proširenju pruženih vrsta usluga, kompanija Bjelogrlić komerc se do 2005. godine poziconirala na tržištu pločastih materijala i nameštaja uopšte.\nPostali smo prepoznatljivi po kvalitetnoj usluzi sečenja i kantovanja pločastih materijala. Već tada smo posedovali industrijske mašine za proizvodnju nameštaja:\nhorizontalni formatier italijanskog proizvođača "Giben"\nkantaricu nemačkog proizvođača "IMA"\nPotrebu za investiranjem u industrijske mašine smo doživeli na nekoliko načina. Najvažnije je bilo odgovoriti na zahtev tržišta u smislu kvaliteta usluge sečenja i kantovanja, a sa druge strane dobili smo na kapacitetu i produktivnosti. Investiranje u obuku za zaposlene na mašinama dobili smo konstatnostu u kvalitetu usluge.\n2006. godinu započinjenmo s novim programom u našem asortimanu. Okov za nameštaj smo prikazali na 100m2 novog izložbneg prostora. Na kraju te godine je kompletirana prodavnica pločastih materijala i okova za nameštaj.\nNaredne godine prolaze u jačanju unutar same kompanije, širenju asortimana proizvoda i usluga, kao i broja zadovoljnih klijenata.\n2008. godine počinjemo sa prodajom okova za nameštaj pod brendom Bjekoli. Osnovna karakteristika ovog brenda je ponovo najbolji odnos cene i kvaliteta. Prve u brendu Bjekoli bile su ručice za nameštaj. Kolekcija od 150 modela izrađenih od aluminijuma sa odličnom završnom obradom pružile su mogućnost da pored maloprodaje krenemo sa veleprodajom ručica Bjekoli.\nDo kraja godine počinjemo sa širenjem brenda Bjekoli i pored ručica u naš asortiman ulaze okovi za plakare i klizni sistemi, aluminijumski ramovi, šarke, klizači, rasveta za nameštaj i sl. U veleprodajnom portfoliu se tada nalazilo oko 350 artikala.\nSazrevši kao kompanija, sa izgrađenom pozicijom na tržištu, odlučujemo se da izađemo na sajam nameštaja u Beogradu i tako se predstavimo kompletnoj javnosti. Na sajmu je prikazana kompletna ponuda okova za nameštaj, kompletna ponuda pločastih materijala, kao i nameštaj napravljen od potpuno nove ploče - Eurolight. Utisci posetioca, a i naši utisci su bili sasvim zadovoljavajući za prvi put.\nGodine 2010., iako uzdrmani od svetske krize, ulazimo u nove investicije. Kupovinom nove prodavnice na Novom Beogradu smo pokazali da se na nas mora računati u budućnosti, a postigli smo i to, da smo se približili našim klijentima. Takođe te godine smo ponovo na sajmu nameštaja u Beogradu gde je na simpatičan način prikazana kompletna ponuda okova za nameštaj sa akcentom na novu kolekciju ručica Bjekoli, nove klizne sisteme i okove za plakare, kao i na potpno novu grupu roba - folije za staklo, čime smo pružili mogućnost za kreativnost i posebnost u izradi nameštaja po meri.\nSvakako da je nameštaj po meri bio od samog početka jedna od puteva koim smo se kretali. Danas svakako važimo za kompaniju koja može da se suoči sa svakim zahtevom u smislu opremanja objekata i privatnih stanova.\nDanas kompanija Bjelogrlić komerc ima 45 zaposlenih, dve poslovne jedinice sa izložbenim showroom-om pločastih materijala i okova za nameštaj, kompletnih mašinskim pogonom u obe poslovne jedinice, nekoliko vozila za dostavu materijala, kao i profesionalnu ekipu z aizadu i montažu nameštaja po meri.\nPoslovna jedinice Severni bulevar je u isto vreme direkcija, veleprodaja, maloprodaja, radionca za izradu kliznih vrata i aluminijumskih ramova, kao i radionica za lepljenje folija za staklo. Tu se takođe nalazi i proizvodnja nameštaj po meri. Celokupna jedinica se prostire na 1000m2 s a proizvodno magacinskim delom i novim prodajno-poslovnim prostorom na oko 400m2.\nIdeja je da se osećate prijatno prilikom kupovine u Bjelogrlić komercu i da dobijete sve potrebne informacije o našeg stručnog osoblja, a sve vezano za vaš novi komad nameštaja. Bilo da ga izrađuje stolar ili Vi sami kvalitet materijala i kvalitet usluge će svakako zadovoljite prohteve i najzahtevnijih.\nOve godine kompanija Bjelogrlić komerc slavi 10. godina od osnivanja i spemila je specijalna iznenađenja tokom cele godine za sve posetioce sajta kompanije, kao i svih prodajnih mesta.\nPozivamo vas da nas posetite.


Mesna zajednica Novo Miloševo uputila je poziv poljoprivrednicima da učestvuju u javnoj licitaciji senokosa za vremenski period od 1. maja do 31. decembra ove godine. Licitacija će biti održana u četvrtak, 25. aprila, u 18 časova, u sobi broj 8 u Mesnoj zajednici Novo Miloševo.\nZainteresovani poljoprivrednici nadmetaće se za tri parcele: parcelu 12338 - livada 3. i 5. klase ukupne površine 55 ha 47 a i 95 m2; parcelu 12345 i 12346 - pašnjak 2. i 3. klase ukupne površine 64ha 98a i 20m2; kao i za parcelu 8715 - pašnjak 2. klase ukupne površine 8ha 80a 83m2.\nPočetna cena po hektaru godišnje iznosi 3.000.00 dinara, a na licitarni iznos se zaračunava porez na dodatnu vrednost od 20% dok se svaka naredna ponuda uvećava za iznos od 100 dinara.\nPravo učešća na licitaciji imaju sva lica koja imaju registrovano poljoprivredno gazdinstvo i koja su izmirila pašarinu za prethodnu godinu.\nDa bi se učestvovalo, potrebno je priložiti potvrdu o registrovanom gazdinstvu, izvod iz registra o broju grla stoke i potvrdu o uplaćenom depozitu u iznosu od 10% od predviđene početne cene (16.500 dinara) na račun Mesne zajednice Novo Miloševo 840-1471645-51. Po okončanju licitacije, depozit se vraća onima koji nisu uspeli da izlicitiraju, a onima koji jesu će izlicitirana vrednost biti umanjena za visinu depozita.\nSve dodatne informacije mogu se dobiti u Mesnoj zajednici Novo Miloševo ili putem telefona 023/781-003


Pastor: Imaćemo poslanički klub u Skupštini Srbije | Autonomija\nPastor: Imaćemo poslanički klub u Skupštini Srbije\nPredsednik Saveza vojvođanskih Mađara Ištvan Pastor izrazio je uverenje da će Mađarska koalicija na predstoje…\nPredsednik Saveza vojvođanskih Mađara Ištvan Pastor izrazio je uverenje da će Mađarska koalicija na predstojećim izborima osvojiti pet-šest mandata u Skupštini Srbije i između 16 i 18 mandata u Skupštini Vojvodine. Pastor, koji je jedan od lidera Mađarske koalicije, takođe očekuje da će ta koalicija odličan razultat ostvariti i na lokalnim izborima.\nPastor je ovo izjavio tokom jučerašnjog susreta s ambasadorom Velike Britanije u Srbiji Stivenom Vordsvortom. Kako se navodi u saopštenju sa sastanka, ambasador Vodsvort se u razgovoru s vođstvom SVM-a interesovao o predstojećim izborima i, posebno, o očekivanjima stranaka nacionalnih zajednica. Sastanku je prisustvovao i član Predsedništva SVM-a Šandor Egereši.\nLider SVM-a je naveo da su Mađarskoj koaliciji bliske proevropski orijentisane stranke, ali da na predstojećim izborima nastupa samostalno. Naveo je da MK ima dva dugoročna cilja: promenu ustavnopravnog položaja Vojvodine, kako bi Pokrajina imala zakonodavnu, sudsku i izvršnu vlast sa sopstvenim budžetom i usvajanje novog statuta Vojvodine.\nSvojim domaćinima ambasador Vordsvort preneo je očekivanja članica Evropske unije da će se Srbija posle izbora brzo razvijati i da će postati članica EU.


Najprestižniji brendovi na konferenciji "Salon of Excellence" 10. septembra u Beogradu – Nadlanu.com\nNajprestižniji brendovi na konferenciji "Salon of Excellence" 10. septembra u Beogradu\nObjavljeno 25. avg 2016. / 10:14:19\nPo 6. put u Beogradu, u okviru manifestacije 24 sata Elegancije (www.24hoursofelegance.com),10. septembra vas pozivamo u spektakularnu dvoranu Belgrade Waterfront-a u Karađorđevoj ulici (bivša zgrada Geozavoda), gde ćete imati priliku da čujete, vidite, dodirnete neke od najcenjenijih luksuznih brendova današnjice, ali i da upoznate i popričate sa njihovim kreatorima, onima koji čine onu ekskluzivnu nišu namenjenu najzahtevnijim klijentima.\nObzirom da uprkos raznim krizama poslednjih godina, industrija luksuza pokazuje i dalje izuzetno dobru prodaju, treba se zapitati kako i šta oni to rade, šta ih čini traženim i cenjenim decenijama, a neke od brendova i preko jednog veka. Odgovor sledi u SUBOTU, 10 septembra, od 15 do 17 časova u Belgrade Waterfront zdanju, gde vas očekuju sledeći panelisti koji će u diskusiji sa Aleksandrom Đorđevićem, ispred DeGorsi Luxury Consulting (www.degorsi.com), pokušati da vam približe industriju luksuza, biznis koji joj pripada, ali i neke, možda neočekivane segmente koji je čine, kao što su klasični automobili, primenjeni dizajn super-automobila, te savremena umetnost.\nNa konferenciji i izložbi luksuznih predmeta, sledeći panelisti iz oblasti industrije luksuza, predstaviće prestižne maisons:\nZENITH – ekskluzivni ručni satovi koji ove godine predstavljaju svoje nove eprestižne modele, a o specijalnim partnerstvima i stanju u industriji luksuznih satova, će nam više reći direktor komunikacija Vincent Steinmann\nA.CARACENI – vrhunska odela, rukom šivena po meri – vec pola veka sinonimmuške elegancije iz Milana, koju će predstaviti maestro Carlo Andreacchio\nSINISCALCHI – najfinije košulje po meri – koje će predstaviti Alessandro Siniscalchi iz Milana, čovek koji svojim košuljama oblači neke od najmoćnijih ljudi na svetu\nCHIVAS – najcenjeniji viski na svetu – će predstaviti svoj najnovij blend CHIVAS REGAL Extra uz prezentaciju internacionalnog brend ambasadora Ken Lindsay\nRIVOLTA – jedan od najstarijih proizvodjača cipela po meri iz Milana, čiji vlasnik Fabrizio Rivolta, maestro savršenih muških cipela, nastavlja stogodisnju tradiciju ove manufakture\nLANIFICIO F.lli CERRUTI – će nam predstaviti najnovije skupocene tkanine po kojima je ovaj proizvodjač poznat sirom sveta. Direktor Marketing Piero Antonini će pokazati i neke od najnovijih materijala za odela, koji čine ponudu ovog izuzetnog proizvodjača čiji je vlasnik famozni kreator Nino Cerruti.\nBONATO MILANO 1960 – Giuseppe Sorgentone, dizajner luksuznog, skupocenog nakitakoji će predstaviti svoju najekskluzivniju kolekciju.\nEkskluzivno na 24 sata Elegancije, svetski proslavljena dizajnerska kuća ITALDESIGN (bivši deo kompanije GIUGIARO) će predstaviti prototip buduceg 1.5 miliona EUR supercar u vidu makete 1:5, koja predstavlja ITALDESIGN CONCEPT REBEL, automobil koji će se moći kreirati po želji kupca u svakom detalju. Specijalni gost će biti FILIPPO PERINI, šef dizajna ITALDESIGN i jedan od najcenjenijih automobilskih dizajnera sveta, koji je slavu stekao radeći za LAMBORGHINI\nGIANLUCA MIGLIAROTTI, proslavljeni italijanski rediteljpoznat po vrhunskim umetničkim filmovima koji predstavljaju elitne majstore ručne izrade, ove godine stiže sa svojim najnovijim ostvarenjem DRIVING DREAMS\nLOPRESTO COLLECTION, najcenjenija evropska kolekcija klasicnih automobila, jednistvenih primeraka vrhusnkog dizajna i neprocenjive vrednsoti, koju će predstaviti vlasnik Duccio Lopresto\nKolekcionar savremene umetnosti SLOBODAN NEŠOVIĆ će predstaviti svoje viđenje investiranja u savremenu srpsku umetnost i predstaviti projekat NESOVIĆ FINE ARTS galerije\nNakon konferencije sledi ABSOLUT vodka koktel, a u nastavku programa u Belgrade Waterfront-u od 18 – 19 časova, a u želji da dodatno promoviše Srbiju, Beograd i našu savremenu umetnost, 24 sata Elegancije u saradnji sa Nešović Fine Arts predstavljaju najnoviji segment manifestacije pod nazivom Inicijativa za Srpsku Savremenu Umetnost, u okviru koje će kurator Ksenija Marinković predstaviti selekciju vrhunskih dela savremenih umetnika iz Srbije, koja su posredstvom ove galerije postala deo privatnih kolekcija – Uroš Đurić, Marija Dragojlović, Bojan Bem, Petar Mirković i Milorad Mića Stajčić u jedinstvenom prostoru Belgrade Waterfront zdanja u Karađorđevoj ulici.\nBroj slobodnih mesta je veoma limitiran, te ukoliko ste zainteresovani da prisustvujete, pošaljite e-mail sa podacima vaše kompanije ili medija na alex@degorsi.com


Dve kompanije odlučile su se za saradnju u razvoju serije proizvodnih modela visokih performansi tokom devedesete godine, a tri leta kasnije, prvi automobil stvoren kao plod ovog saveza bio je potpuno spreman za tržište. Dve kompanije koristile su C280 kao bazu za svoj C36 AMG model, ali sve komponente su bile značajno izmenjene, dok je motor za ove modele razvijen od M104 jedinice sa šest cilindara u ravni i zapreminom od 3,2 litre, iz modela W124 E320.\nAMG inžinjeri radili su naporno kako bi kreirali nove dimenzije motora i istovremeno mu povećali kapacitet na 3,6 litara zapremine, ali to je samo bio početak obimnih radova. Oni su takođe dodali i nove radilice sa OM605 dizel modela zapremine 3,5 litara, što je stvorilo kontra teg i dovelo do rebalansa transmisije. Klipovi su posebno kreirani, dok su nove radilice dobile modifikovane ventile, izduvni segmeni su produženi, a lista se nastavlja.\nKonačni rezultat je predstavljao motor sa šest cilindara u ravni i zapreminom od 3,6 litara, dobar za 276 ks i 385 Nm obrtnog momenta. U početku, ova linija automobila bila je uparena sa četvorostepenim automatskim menjačem, ali ih je kasnije kompanija Mercedes opremila petostepenim jedinicama. Za ubrzanje od nule do sto, ovi automobili zahtevali su 6,7 sekundi, što možda nije toliko brzo kada pogledamo danas, ali za svoju eru, C36 AMG je bio krajnje impresivan.\nOvo je predstavljalo start moderne ere kompanije AMG, a sa ukupnom prodajom C36 AMG modela u 5.200 primeraka, usledila je i zamena u vidu V8 napajanog C43 modela, pred kraj 1997. godine. Neko bi mogao reći da su V8 modeli bili nešto interesantniji od prethodnika, svakako su bili brži, ali ostali će vam reći da prvi moderni AMG svakako dolazi kao nešto posebniji.


Radio BN | Slovenija vraća mere, sve liči na početak epidemije u martu\nObjavljeno: 2020-07-02 12:13\nFoto: Slovenija vraća mere, sve liči na početak epidemije u martu\nSlovenija vraća neke od mera, a uskoro počinje kontrola putnika sa dvojnim državljanstvima, javlja dopisnik RTS.\nU sredu je zabeleženo 13 novih slučajeva. Postoje žarišta, kao što je grad Maribor, u kojem je u zdravstvenom centru zaraženo najmanje sedam zdravstvenih radnika.\nEpidemiolozi i političari izašli su sa podacima da najveći broj slučajeva otkrivenih u Sloveniji potiče od ljudi iz BiH i Srbije koji su taj virus doneli.\nZbog toga ta zemlja, popuarna za naše državljane preko leta, ne pušta ljude sa srpskim pasošem da borave u njoj, osim u posebnim okolnostima, kada je u pitanju sahrana ili nešto slično, ili da imaju potvrdu o boravku u Italiji ili u Austriji.\nU Sloveniji su vraćene neke mere kao što je nošenje maske, ne rade još uvek svi zatvoreni prostori. Diskoteke nisu ni počele sa radom. Situacija počinje da liči na onaj početak epidemije u martu.\nPod kojim uslovima se može ili ne može, u okolne zemlje, Austriju, Italiju, Nemačku naši državljani bi trebalo da se obavešavaju svakog dana,odnosno dan pred put o najnovijim merama, pošto neke zemlje menjaju te mere iz časa u čas.\nSlovenija je zabranila ulazak i dolazak svih onih koji imaju srpsko državljanstvo, ne može niko ni u goste da se dođe. Oni koji iz Slovenije idu u Srbiju ili BiH, kada se vrate, moraju da budu u karantinu 15 dana.\nKada se ulazi u Italiju, ne postoje patrole granične policije, tako da se pravo iz Slovenije ulazi u Italiju.


Londonska policija uhapsila Asanža u Ambasadi Ekvadora | Autonomija\nLondonska policija uhapsila Asanža u Ambasadi Ekvadora\nPosted By Autonomija Autor On 11. aprila 2019. @ 20:13 In Planeta | Comments Disabled\nOsnivač Vikiliksa Džulijan Asanž uhapšen je danas u Ambasadi Ekvadora u Velikoj Britaniji, saopštila je londonska policija.\nPolicija je navela da je uhapsila Asanža na osnovu naloga londonskog suda od 29. juna 2012. godine, izdatog zbog njegovog nepojavljivanja pred sudom.\nLondonska policija navodi da je imala dužnost da izvrši sudski nalog i da je u ekvadorsku ambasadu ušla na poziv ambasadora, pošto je vlada Ekvadora ukinula azil Asanžu.\nDa je poziv policiji uputio ambasador Ekvadora potvrdio je i Vikiliks na Tviteru.\nPredsednik Ekvadora Lenjin Moreno izjavio je da je Vlada te zemlje ukinula azilantski status Asanžu „zbog kršenja medjunarodnih konvencija i dnevnih protokola“, prenosi Asošiejted pres.\nMinistar spoljnih poslova Velike Britanije Džeremi Hant zahvalio je Vladi Ekvadora na saradnji u hapšenju Asanža.\nAsanž se sklonio u ekvadorsku ambasadu u Londonu pre sedam godina kako bi izbegao da bude izručen Švedskoj zbog optužbe za seksualni napad, koja je u medjuvremenu odbačena.\nOn je ostao u ambasadi, strahujući da bi mogao da bude izručen SAD, koje ga traže zbog objavljivanja hiljada poverljivih diplomatskih i vojnih depeša putem Vikiliksa.\nSud osudio Asanža za kršenje uslova kaucije 2012. godine\nSud u Londonu danas je presudio da je osnivač Vikiliksa Džulijan Asanž kriv za kršenje uslova kaucije u Velikoj Britaniji.\nNa osnovu te osudjujuće presude Asanžu preti do 12 meseci zatvora, ali se on suočava s mogućim izručenjem SAD, koje ga traže zbog objavljivanja desetina hiljada tajnih vladinih dokumenata putem Vikiliksa, navodi Asošiejted pres.\nSudija Majkl Snou brzo je doneo presudu pošto se Asanž pojavio u sudnici, čiju su galeriju ispunile pristalice osnivača Vikiliksa.\nAsanž je pred sudom izjavio da nije kriv po optužbi za kršenje uslova kaucije 2012. godine. On je tada tražio politički azil u Ambasadi Ekvadora u Londonu, pošto je uz kauciju pušten iz pritvora dok je bio suočen s mogućim izručenjem Švedskoj zbog optužbi za seksualni napad.\nOptužbe za seksualni napad u medjuvremenu su odbačene, ali je optužnica da je prekršio uslove kaucije ostala na snazi.\nMinistarstvo pravde SAD objavilo je danas da je optužilo Asanža za kovanje zavere sa bivšom analitičarkom američke vojne obaveštajne službe Čelsi Mening, o upadu u vladin računar sa poverljivim podacima.\nAsanž je optužen da je pomagao Mening u otkrivanju kompjuterske šifre, što joj je omogućilo da upadne u računarski sistem Pentagona.\nURL to article: https://www.autonomija.info/londonska-policija-uhapsila-asanza-u-ambasadi-ekvadora.html


Univerzitet umetnosti u Beogradu usvojio Pravilnik o zaštiti od zlostavljanja - Mašina\nZgrada Fakulteta primenjenih umetnosti u Beogradu; Foto: Milica Buha / Wikipedia\nSenat Univerziteta umetnosti u Beogradu je usvojio Pravilnik o zaštiti od zlostavljanja u obrazovnom i radnom procesu. Kako navodi Irena Ristić, profesorka Fakulteta dramskih umetnosti, zabrana zlostavljanja koja se uvodi pravilnikom odnosi se na sve one uključene u rad Univerziteta, nastavno i nenastavno osoblje i studente.\n„Inicijativa za usvajanje Pravilnika o zaštiti od zlostavljanja pokrenuta je pre više od godinu dana u okviru radne grupe FDU, kada se pokazalo da postojeći kodeksi i legislativni okviri nisu dovoljni, jer ne mogu da se adekvatno regulišu, niti da se sankcionišu postupci seksualnog uznemiravanja u obrazovnom procesu“, objasnila je za Mašinu Ristić.\nU izradi je učestvovalo jedanaest studentkinja i studenata, šest profesorki i profesora i sve dostupne pravne službe, uspostavljena je saradnja sa Rektoratom, radnom grupom FMU i Autonomnim ženskim centrom. Izrađivači su se, kako kažu, oslonili na dobre primeri iz našeg obrazovnog konteksta, te bližih i daljih okvira u kojima se ovaj problem rešava.\n„U pravilniku su precizno su opisani različiti vidovi seksualnog uznemiravanja (verbalno, neverbalno, fizičko), seksualno ucenjivanje i seksistička diskriminacija, kao i svi drugi oblici zlostavljanja. Precizno su definisane procedure i sankcije u slučaju da se propisane zabrane ne poštuju i omogućen je rok prijave od 36 meseci (i 24 meseca od isteka studentskog statusa) što nam je bilo posebno važno“, naglašava Ristić.\nPravilnik, koji će uskoro biti dostupan onlajn, usklađen je sa Zakonom o radu, čime je otvorena mogućnost da njegovo kršenje dovede do disciplinskog postupka u cilju utvrđivanja povreda radne obaveze, što sa sobom nosi i moguće konsekvence vezane za radni odnos. Kako Ristić skreće pažnju, ovo je samo prvi korak:\n„Nije sve ovim rešeno, naravno. Sad je na redu pitanje primene. Radna grupa Studentskog parlamenta FDU već sprema poteze u tom smeru, biće uskoro novih vesti“.\nTags Irena Ristićseksualno uznemiravanjeUniverzitet umetnosti u Beogradu


Građani Novog Sada uglavnom nezadovoljni javnim servisom - Izazov\nNovi magazin 14. marta 2018. 19:37\nAnketa Novosadske novinarske škole i Pokreta „Podrži RTV“ pokazala je da su Novosađani danas uglavnom nezadovoljni javnim servisom ali i da smatraju da su lokalni mediji u službi vlasti a ne javnog interesa.\nNovosadska novinarska škola zajedno sa Pokretom „Podrži RTV“ na ulicama Novog Sada sprovela je anketu kojom su grđani pitani da li imaju poverenja u javne servise, Radio televiziju Vojvodine i Radio televiziju Srbije, i šta misle o lokalnim medijima.\nGrađani Novog Sada prolazili su ispred SPENS-a kroz konstrukciju na kojoj je pisalo „DA“ ili „NE“, a u zavisnosti od toga, aktivisti su sa njima razgovarali o motivima zbog kojih imaju ili nemaju poverenja u ta dva medija.\nJedan od organizatora ankete Stefan Janjić rekao je za agenciju Beta da su građani pokazali da su uglavnom nezadovoljni i da smatraju da su javni servisi i lokalni mediji danas „u službi vlasti, a ne javnog interesa“.\nOn je najavio da će u utorak na konferenciji za novinare predstaviti i rezultate projekata „Misija Odbrana“ i Lokmed opservatorija.\nKroz projekte je istraživano na koji način se troše budžetska sredstva za rad lokalnih medija i javnih servisa, održane su fokus grupe u nekoliko gradova Vojvodine, urađena je finansijska analiza poslovanja RTV i dodele novca na lokalnim konkursima za medije.


Ambasador BiH Branko T. Nešković u posjeti Sjevernoj Irskoj od 7.- 9. februara 2018.\n: 19. 02. 2018.\nU sklopu diplomatskih aktivnosti, ambasador BiH u Londonu Branko T. Nešković je od 7.-9.februara posjetio Sjevernu Irsku, jedan od četiri konstitutivna dijela Ujedinjenog Kraljevstva, kojom prilikom je imao razgovore sa zvaničnicima ove gostoljubive zemlje, domovine starih Kelta.\nTokom ove prve posjete Sjevernoj Irskoj, ambasador Nešković se susreo sa: predsjednikom Parlamenta Robinom Njutonom (Robin Newton), visokim predstavnicima dviju najuticanijih partija, Piterom Veirom (Peter Weir) iz Demokratske unionističke partije (DUP) i Džonom O'Doudom (John O'Dowd) iz partije Sinn Fein, te parlamentarcima iz Socijaldemokratske radničke partije (SDLP), Partije Alijanse, Ulsterske unionističke partije (UUP), direktorom za buduće odnose sa EU (za Brexit) Majklom Harkinom (Michael Harkin), gradonačelnicom Belfasta Nualom MekAlister (Nuala McAlister), izvršnim direktorima Agencije za međunarodno poslovanje „Investirati u Sjevernoj Irskoj“ Stivenom Harperom (Steve Harper) i NI-CO-a Graeme MekKamonom (McCammon).\nU ovim razgovorima ambasador Nešković je domaćine upoznao s trenutnom političkom situacijom u Bosni i Hercegovini, kao i o tome dokle se stiglo sa evropskim integracijama. Ambasador je iskoristio priliku da naglasi spremnost za većim angažmanom na pitanju bolje ekonomske saradnje, kroz jačanje kontakata investitora iz Sjeverne Irske sa privrednicima u BiH. Isto tako izrazio je spremnost za što bolju i bližu saradnju u oblastima borbe protiv organizovanog kriminala, korupcije i terorizma.\nDomaćini su iskoristili priliku da ambasadora Neškovića upoznaju s aktuelnom političkom situacijom u Sjevernoj Irskoj u svjetlu najavljenog izlaska Velike Britanije iz Evropske Unije, te viđenjima te zemlje po ovom pitanju.


Kraj februara na evidenciji nezaposlenih u TK dočekalo 83.828 osoba – Glas TK – Vaše najdraže novine\nKraj februara na evidenciji nezaposlenih u TK dočekalo 83.828 osoba\nPrema podacima Federalnog zavoda za statistiku BiH, u decembru 2017. godine broj zaposlenih na području Tuzlanskog kantona je 86.924 ili 18,39% u odnosu na ukupan broj zaposlenih u FBiH – 472.575.\nPutem JU Služba za zapošljavanje Tuzlanskog kantona, Tuzla – tražnja za radnom snagom u mjesecu februaru 2018. godine iznosila je 1367, što je za 61 osobu više nego u prethodnom mjesecu ili 104,67%.\nSa evidencije JU Služba za zapošljavanje Tuzlanskog kantona Tuzla, a na osnovu dosadašnje tražnje za radnom snagom, u mjesecu februaru zaposlene su 1263 osobe, što je za 112 osobe više nego u januaru 2018. godine ili 109,73%.\nU februaru 2018. godine biroima za zapošljavanje poslodavci-organizacije su podnijeli 1054 prijave o prestanku radnog odnosa po svim osnovama utvrđenim Zakonom o radu.\nNa evidenciji JU Služba za zapošljavanje Tuzlanskog kantona, Tuzla na kraju februara 2018. godine evidentirane su 83.828 nezaposlene osobe. Stručne osobe učestvuju sa 56.635 ili 67,56 %, a nestručne sa 27.193 ili 32,44%.\n← Lukavac: Danas otvaranje Centra za bioremedijaciju kontaminirane zemlje\nUvođenje 4G mreže u BiH do kraja godine →


Sudar dva broda u Indiji, 300 teretnih kontejnera u moru\nPosle sudara dva broda nedaleko od glavne luke indijskog grada Mumbaja, od 300 teretnih kontejnera koji su završili u moru, izvučeno je oko 15, naveli su zvaničnici.\nLuka Džavaharlal Nehru u Mumbaju, koja je indijski trgovinski i finansijski centar, biće zatvorena na neodredjeno vreme, jer su kontejneri koji su upali u more posle sudara u subotu blokirali pomorski saobraćaj u njenoj okolini.\nIndija je unajmila strane stručnjake da joj pomognu da izvuče kontejnere.\nVlada indijske države Maharaštra čija je prestonica Mumbaj, saopštila je da je, prema navodima vlasnika jednog od brodova koji su učestvovali u nesreći, od više od 500 ukrcanih kontejnera na njemu, oko 200 bilo prazno.\nPosle sudara dva broda iz njihovih rezervoara isteklo je oko 500 tona goriva, pre nego što je u ponedeljak uveče sprečeno dalje izlivanje. Još se ne zna šta su tačno prenosili brodovi koji su se sudarili, ali vlada Maharaštre je navela da u moru nisu pronadjene opasne hemikalije.


Istaknuta tradicionalna zastava Vojvodine\nPredsednik vojvodjanske vlade Igor Mirović svečano je danas na platou ispred Pokrajinske vlade u Novom Sadu istakao tradicionalnu zastavu Vojvodine, koja je usvojena na prethodnom zasedanju Skupštine Vjvodine.\nU umetničkom delu programa povodom isticanja zastave, nastupili su glumac Srpskog narodnog pozorišta Miodrag Petrović koji je izrecitovao odlomak iz pesme „Razgovor sa uvučenom srpskom zastavom u madjistratu novosadskom“ Laze Kostića, kao i glumica Željka Jelić koja je govorila stihove pesme Florike Štefan.\nPoslanici Skupštine Vojvodine usvojili su 15. septembra odluku o uvodjenju tradicionalnog grba i zastave te pokrajine, koji će se ubuduće isticati pored već postojeće zastave i grba Vojvodine i Srbije.\nStručnjaci za heraldiku kritikovali su ranije predloženo rešenje za tradicionalne simbole Vojvodine.\nIstoričari su još pre usvajanja ocenili da je predloženi grb zapravo grb Kneževine Srbije, koji je korišćen od 1839. do 1882, u vreme kada je sadašnja Vojvodina bila deo Austrougarske Monarhije. Vojvodina je ušla u sastav Srbije nakon Prvog svetskog rata.


Tomas Vasov je novi trener Timoka - Tempo Naxi radio\nTomas Vasov je novi trener Timoka\n11. октобра 2021. 12. октобра 2021. Zoran Nikolic\n– Sporazumno smo se rastali sa mladim i ambicioznim trenerom Vojkanom Rajčićem, jer verujemo da ovaj sastav Timoka, dok još nije kasno, može i mora bolje i više da pruži na prvoligaškoj pozornici. Rajčić je u naš klub došao pre dve sezone, a u prošlom prvenstvu sinonimom sportskog Zaječara je izborio plasman u Prvu ligu. Rastali smo se prijateljski i vrata kluba za njega su uvek otvorena, jer je ostavio neizbrisiv trag – kaže Branimir Đorđević, predsednik UO Timoka 1919.\n– Kada je okačio kopačke o „klin“ Tomas Vasov je nastavio da se bavi trenerskim pozivom. Bio je šef stručnog štaba Borca iz Čačka a potom, do nedavna, i pomoćni trener superligaša Radničkog iz Niša. Lako smo se i brzo dogovorili oko njegovog povratka u rodni grad Zaječar, ali sada kao šef struke u klubu u kom je i ponikao. Vasov će već sutra ili u sredu stići na staro i dobro poznato mesto, na Gradski stadion pod Kraljevicom, gde će pripremati ekipu za predstojeći susret sa Mačvom iz Šapca – rekao nam je Ivan Vučković, generalni direktor prvog kluba u gradu na dva Timoka.\nNakon samo 30 minuta igre Kraljevici pripala tri boda službenim rezultatom


Šefica pregovaračkog tima Srbije sa EU Tanja Miščević kaže da su izmene Ustava sada u Skupštini Srbije i da u reviziji akcionog plana za poglavlje 23 više nema razgovora o tome, ali ima o izmenama zakona koji će uslediti nakon promene najvažnijeg akta.\n“U ovoj reviziji nemamo više razgovora o izmenama Ustava, ali imamo o izmenama seta zakona”, rekla je Miščević na sednici povodom prvog nacrta revidiranog Akcionog plana za poglavlje 23. Među tim zakonima su zakoni o uređenju sudova, zakon o javnim tužialštvima, zakon o sudijama…\nPrema njenim rečima, cilj tog dokumenta koji ima tri elemnta, reformu pravosuđa, borbu protiv korupcije i osnovna prava je da se nakon gotovo tri godine implementacije akcionog plana napravi “kopča” sa merilima koja nisu postojala u momentu kada je prethodni akcioni plan napisan ili nije bilo saznanja o tome kako će ona izgledati.\nRok za dostavljanje prvih komentara za nacrt akcionog plana bio je 8. februar ove godine, a među tim komentarima se našao nedostatak transparentnosti prilikom izrade dokumenta, kao i nedostatak finansijske procene.\nMiščević objašnjava da će finansijski troškovi biti precizno definisani kada se dogovore mere u akcionom planu, a kada je reč o transparentnosti, napominje da je u izradi dokumenta učestvovalo više od 40 institucija.\n“Oni su svoje inpute pisali na osnovu sopstevnih analiza tih delova akcionog plana koje su radili u februaru, martu aprilu prosle godine. Dopuštam da se njihove i ocene civilnog drušva ne poklapaju”, rekla je Miščević.\nPodseća da je važno da se proveri šta je urađeno iz akcionog plana i da se vide šta su nedostaci.\n“Ima sigurno prostora za popravku”, rekla je Miščević i podsetila da je poglavlje 23 “šampion inkluzivnosti”.\nOna je poručila da će vlada dobro poslušati zamerke, a tekst sa velikim brojem zamerki koje je dostavilo civilno društvo, odnosno Nacionalni konvent biće prosleđen institucijama koje učestvuju u izradi revizije akcionog plana.\n“Cilj nam je da u nekom momentu predstavimo, a nadam se što pre, Evropskoj komisiji prvi nacrt revizije akcionog plana kako bismo dobili njihove komentare, a onda dalje radili na njima”, rekla je Miščević.\nOna je navela da ne može da kaže da je cilj da se revizija uradi tokom ove godine, jer je mnogo važnije da se dođe do dobrih rešenja.\nIstiče, međutim, da će ova godina biti okvir u kojoj će se operativno raditi na tome.\nMihajlović: Infrastruktura bila sprdnja, sada pokreće privredu 9\nGojković: Vučić da ostane, neki ministri da odu 9\nŠta se očekuje od rasprave o Kosovu? 16\nBNV traži specijalni status za Sandžak 8\nProtest "Svi kao jedan – 1 od 5 miliona" u Beogradu 6


Joseph: Biden opet treba Balkanu, Srbija destabilizira region - MojCazin\nJoseph: Biden opet treba Balkanu, Srbija destabilizira region\nAdministracija predsjednika Bidena mora se jače politički angažirati na Balkanu jer EU nema koherentnu politiku prema Zapadnom Balkanu, smatra Joseph.\nZnamo da je upravo Biden 1990-ih godina govorio da je angažman u američkom interesu, s obzirom na podjele u EU, da je on poticao Clintonovu administraciju da se angažira upravo zbog te podijeljenosti u EU\nProces pridruživanja Sjeverne Makedonije Evropskoj uniji, u kojem se Bugarska pokazuje odlučujućom kočnicom, oživio je pozive za veću uključenost Sjedinjenih Država na Balkanu.\n– Znamo da je upravo Biden 1990-ih godina govorio da je angažman u američkom interesu, s obzirom na podjele u EU, da je on poticao Clintonovu administraciju da se angažira upravo zbog te podijeljenosti u EU.\nSada je ponovo potreban Biden, kao predsjednik, da uključi SAD – ne u vojnom smislu – nego politički, jer EU ne uspijeva razviti jedinstvenu politiku i pristup Bugarskoj, koji bi očito trebao uključiti i izvjestan pritisak – kaže za Glas Amerike, Edward Joseph, profesor na Školi za napredne međunarodne studije Univerziteta Johns Hopkins.\nPrema njegovim riječima, Washington se treba pridružiti Briselu i sa ključnim političkim centrima Berlinom, Parizom i drugima izvršiti potreban pritisak. Važno je da se razvije jednaka dinamika kakva je stvorena između Kosova i Srbije.\nPotezi Bugarske, smatra Joseph, pridonose širenju utjecaja Rusije i Kine na Balkanu. A angažman Amerike to bi mogao promijeniti.\n– Prvo i osnovno, izbjeglo bi se održavanje Balkana u izvjesnom zaboravljenom prostoru koji otvara vrata Rusiji i Kini, što je demoralizirajuće za građane Sjeverne Makedonije, ali i Albanije, pruža Srbiji opravdanje da ostvari strateško partnerstvo sa Kinom i Rusijom, destabilizira Crnu Goru i Kosovo, odražava se i na dinamiku u BiH, držeći stalno otvorenu opciju RS-a, pa čak i ponovo otvara neka pitanja za Hrvatsku – ističe Joseph.\nPotcrtava da EU kaže kako ne može dopustiti da bilateralna pitanja utječu na proces akcesije, ali to se događa. A to je izazov samoj politici Unije, njenim procedurama, pravilima i propisima.\n– Unija ne drži svoje članice odgovornim, ne rješava takva pitanja u skladu sa vlastitim demokratskim vrijednostima i cijela regija Balkana zbog toga pati – zaključuje Joseph.


Stotine avganistanskih vojnika prebeglo u Tadžikistan - Svet - Dnevni list Danas\nPočetna » Svet » Stotine avganistanskih vojnika prebeglo u Tadžikistan\nDok se dvadesetogodišnja NATO misija bliži kraju, talibani preuzimaju sve više teritorija\nStotine avganistanskih vojnika prebeglo u Tadžikistan\nM. K.05.07.2021. 20:59\nFoto: EPA/ GHULAMULLAH HABIBI (arhivska fotografija)\nSve strane trupe koje ostanu u Avganistanu nakon povlačenja NATO snaga u septembru, kada je dogovoreni krajnji rok, biće „u opasnosti kao okupatori“, rekli su talibani za Bi-Bi-Si.\nOvo je rečeno usred navoda da bi hiljadu uglavnom američkih vojnika moglo da ostane na terenu da bi štitilo diplomatske misije i međunarodni aerodrom u Kabulu.\nDvadesetogodišnja NATO misija u Avganistanu je gotovo završena, ali nasilje u zemlji se i dalje intenzivira, pri čemu talibani preuzimaju sve više teritorije.\nPrema pisanju Gardijana, brzo napredovanje talibana na severu Avganistana je nastavljeno u nedelju, pri čemu je na desetine okruga palo u ruke njihovih snaga dok i britanske snage ulaze u završnicu svog angažmana u zemlji.\nKako se navodi, više od 300 pripadnika avganistanskih snaga bezbednosti je pobeglo od ekstremista preko granice u Tadžikistan, a provincije Badahšan i Tahar su sada uglavnom pod kontrolom talibana, osim odnosnih regionalnih glavnih gradova.\nNije bilo saopštenja za javnost o tome kada će da se povuku poslednji britanski vojnici.\nIzvori visokog ranga su nedavno saopštili, piše britanski list, da će američke i britanske misije biti okončane 4. jula, ali, nakon što je američki predsednik Džozef Bajden na konferenciji za novinare tokom vikenda odustao od tog datuma, ispostavilo se da je London krenuo istim stopama SAD.\nSAD su u petak predale vazduhoplovnu bazu Bagram, koja je u središtu američke kampanje u Avganistanu, što znači da SAD više ne mogu da izvršavaju značajne operacije u zemlji.\nNekoliko stotina preostalih vojnika je zaduženo za zaštitu ambasade.\nBajden je na konferenciji za novinare nakon toga nije odgovorio na pitanja o okončanju američke misije u Avganistanu, rekavši da je ovo „praznični vikend“ i „čoveče, želim da pričam o veselim stvarima“.\nNjegova portparolka Džen Psaki je, međutim, kasnije rekla da će poslednji vojnici verovatno napustiti Avganistan do kraja avgusta.\nPrema sporazumu sa ekstremističkom grupom, podseća Bi-Bi-Si, SAD i NATO saveznici su pristali da povuku sve vojnike u zamenu za obećanje talibana da neće dozvoliti Al Kaidi ili nekoj drugoj ekstremističkoj grupi da operiše u područjima pod njihovom kontrolom.\nBajden je odredio 11. septembar, kada se navršava dvadeset godina od terorističkih napada na SAD, za potpuno povlačenje američkih vojnika, ali pojedini izveštaji ukazuju da bi povlačenje moglo da bude završeno i znatno ranije.\nDok se avganistanske snage spremaju da preuzmu odgovornost za bezbednost, sve je više zabrinutosti za Kabul. Portparol talibana Suhail Šahin je rekao da vojno preuzimanje Kabula „nije politika talibana“.\nMeđutim, on je iz kancelarije grupacije u Kataru za Bi-Bi-Si poručio da nakon što povlačenje bude završeno, nikakve strane snage, uključujući profesionalne vojnike, ne treba da ostanu u gradu.\n„Ako iza sebe ostave svoje snage protivno sporazumu iz Dohe, onda će u tom slučaju naše rukovodstvo odlučiti kako će da postupa“, rekao je Šahin za Bi-Bi-Si. „Reagovaćemo i konačna odluka će biti na našem rukovodstvu.“\nOn je naglasio da talibani neće napadati diplomate, nevladine organizacije i strane civile, tako da za njih nije potrebna nikakva inostrana zaštita.\n„Mi smo protiv spoljnih vojnih snaga, a ne diplomata, nevladinih organizacija i funkcionisanja službenika, nevladinih organizacija i ambasada – to je nešto što je našem narodu potrebno. Nećemo predstavljati nikakvu pretnju po njih“, rekao je.\nŠahin je prošlonedeljno povlačenje iz Bagrama, nekada najveće američke baze u Avganistanu, ocenio kao „istorijski momenat“.\nMeđutim, poslanica Farzana Kočai je rekla da se povlačenje izvršava neodgovorno. Portparol avganistanske vlade Razvan Murad je rekao za Bi-Bi-Si da je vlada spremna za razgovore i prekid vatre, a talibani sada treba da dokažu da su posvećeni miru.\nŠahin je negirao da je ekstremistička grupa imala bilo kakvu ulogu u nedavnom intenziviranju nasilja. On je naglasio da su mnoga područja pala u ruke talibana putem posredništva nakon što su avganistanski vojnici odbili da se bore.\nTalibani su u nedelju zauzeli još jedno područje u južnoj provinciji Kandahar. Ekstremisti kažu da sada kontrolišu otprilike jednu četvrtinu gotovo 400 okruga zemlje.\nPortparol talibana je rekao da je aktuelna avganistanska vlada „na umoru“, a na zemlju je aludirao kao na „islamski emirat“, što je nagoveštaj da grupa ima viziju teokratske osnove vladanja zemljom i najverovatnije neće da pristane na zahteve avganistanske vlade u vezi sa izborima, piše Bi-Bi-Si.\nŠahin je rekao da pitanje izbora do sada nije bilo postavljano u pregovorima talibana i avganistanske vlade.


Nikola Jokić i Jakob Peltl u prvom poluvremenu pete utakmice prvog kola NBA plej-ofa (Foto: AP/David Zalubowski)\nKošarkaši Denvera prvi put su poveli u seriji prvog kola NBA plej-ofa protiv San Antonija i ujedno došli na korak od plasmana u polufinale Zapada. Nagetsi su u petoj utakmici serije, u svom "Pepsi centru" ubedljivo pobedili goste iz Teksasa - 108:90 i pred sledeći duel u San Antoniju, u četvrtak uveče, vode sa 3-2.\nNikola Jokić je ponovo bio vrlo blizu "tripl-dabla" - 16 poena (3-7, 2-4, 4-4), 11 skokova, 8 asistencija, 2 ukradene lopte i blokada za nešto manje od 33 minuta, a poslednju četvrtinu presedeo je na klupi, kao i većina startera domaćih.\nPrvi put od početka serije Denver je dobio prvu četvrtinu, vodio sa 7 razlike posle 12 minuta, 11 na poluvremenu, a kada je tim Majka Melouna "otvorio" treću serijom 16:4, pitanje pobednika bilo je rešeno. U jednom trenutku, Nagetsi su imali i 30 razlike, a San Antonio je do kraja uspeo da smanji na respektabilnih minus 18.\nNajefikasniji u pobedničkom timu bio je Džamal Mari sa 23 poena (7 asistencija), Vil Barton je ubacio 17, Geri Heris 15, a Pol Milsep 14 poena (6 skokova). Majkla Bizli je završio sa 11 poena, Monte Moris sa 10, dok je Tori Krejg postigao jedan poen, ali imao 10 skokova.\nKod San Antonija Lamarkus Oldridž i Demar Derozan postigli su po 17 poena.\nRanije tokom večeri, plasman u drugo kolo plej-ofa na Istoku obezbedili su Filadelfija Bobana Marjanovića i Toronto, koji će u međusobnom duelu odlučiti o jednom finalisti konferencije. Siksersi su deklasirali Bruklin 122:100, a Marjanović je za nepunih 14 minuta postigao 7 poena (3-4, 0-1, 1-1), imao 7 skokova i 4 asistencije.\nReptorsi su u petoj utakmici serije takođe bili ubedljivi protiv Orlanda - 115:96 i - kao i Filadlefija - ukupnim rezultatom 4-1 eliminisali tim crnogorskog reprezentativca Nikole Vučevića. Prvi centar "magičnih" završio je sa 6 poena (3-8, 0-2) , 7 skokova i asistencijom, za svega 17 minuta igre. Toronto je sa 27 poena predvodio Kavai Lenard.\nU poslednjoj utakmici večeri, Portland je, fantastičnom trojkom Demijana Lilarda sa više od 10 metara, pobedio Oklahoma Siti - 118:115, i ukupnim rezultatom 4-1 obezbedio plasman u polufinale Zapada, gde ćega pobednika serije Denver - San Antonio.\nLilard je bio nezaustavljiv, postigao je 50 poena, uz 7 skokova i 6 asistencija, Mo Harkls i Si Džej Mekalum ubacili su po 17 poena, dok je Enes Kanter ostvario "dabl-dabl" - po 13 poena i skokova.\nNajefikasniji kod gostiju bio je Pol Džordž sa 36 poena, dok je Rasel Vestbruk ostvario "tripl-dabl" - 29 poena, 14 asistencija, 11 skokova.\nJokić: Ako daješ sve od sebe, ne može da ti bude teško\nPobede Kingsa i Nagetsa, Jokić igra na MVP nivou


Radikalni islamisti će se vratiti u BiH\nVlasti Bosne i Hercegovine prihvatile su zahtjev američke vlade da preuzme svoje građane koji su se posljednjih godina borili u islamističkim terorističkim organizacijama kao što je Islamska država (ISIL) u Siriji i Iraku. Ovi radikalni islamisti zarobljeni su u antiterorističkim operacijama, potvrdio je nedavno ministar sigurnosti BiH Dragan Mektić.\nMektić je rekao da dva državljana BiH, koji se trenutno nalaze u zatvorima u Siriji, uskoro trebaju biti prebačeni u domovinu. Njihov identitet nije potvrđen, ali lokalni mediji tvrde da su ti ljudi prije odlaska u Siriju živjeli u Sarajevu i Velikoj Kladuši . Navodno, jedan od njih je Ibro Čufurović (24).\nČufurovićevo ime postalo poznato u javnosti kada je u novembru prošle godine objavljeno da je za njim izdata crvena potjernica Interpola i da je on jedan od 19 BiH građana koji se prate širom svijeta zbog veza sa islamskim teroristima koji se bore u Siriji i Iraku. Bio je učenik jednog od lidera radikalnih islamista u BiH, Husseina Bilala Bosnića, koji je osuđen na sedam godina zatvora upravo zbog regrutovanja građana BiH u terorističke snage. Američki državni sekretar Mike Pompeo uputio je ranije ovog mjeseca poziv zemljama čiji su građani zarobljeni kao teroristi u Siriji i Iraku da bi ih preuzmu iz zatvora i sami krivično gone.\n“Imamo informaciju da postoje dvije osobe koje treba vratiti u BiH, ali ne mogu potvrditi da su iz Sarajeva i Velike Kladuše. U svakom slučaju, ako se potvrdi da su državljani BiH, a mi ćemo ih preuzeti i sudti im pred pravosuđem u BiH,” rekao je Mektić.\nOn je pojasnio da bi do kraja sedmice trebalo zaključiti pregovore o tome kako i pod kojim uslovima BiH preuzima sve svoje građane koji su zarobljeni pod sumnjom da su povezani sa terorizmom.\nNa sastanku predstavnika država članica anti-IS koalicije, održanom 6. februara u Vašingtonu, ministar vanjskih poslova BiH Igor Crnadak preuzeo je ovu obavezu u ime svoje zemlje. Pouzdane informacije o tačnom broju građana BiH koji se još uvijek nalaze u Siriji i Iraku kažu da se pretpostavlja da ih je oko 120, uključujući oko 50 žena s djecom u kampovima ili u zarobljeništvu.\nOko 50 građana BiH vratilo se u zemlju ranije nakon sukoba u Siriji i Iraku, a svi su procesuirani pred pravosuđem BiH. Međutim, oni su osuđeni na relativno umjerene zatvorske kaznae jer tužioci nisu mogli prikupiti dokaze o konkretnim zločinima koje su počinili. Bezbjednosne službe u BiH imaju informacije da je najmanje 76 građana poginulo u Siriji i Iraku, uključujući četvoro djece i pet žena čiji su ih očevi i muževi odveli na ratišta.


Muzej primenjene umetnosti: Izložba "Moda u modernoj Srbiji" - Dan u Beogradu\nNaslovna » Izlasci » Izložbe » Muzej primenjene umetnosti: Izložba „Moda u modernoj Srbiji“\nMuzej primenjene umetnosti: IzloÅ¾ba "Moda u modernoj Srbiji"\nAh Neša 4. novembar 2019. Izložbe Postavite komentar\nDan Muzeja primenjene umetnosti, 6. novembar, biće obeležen i otvaranjem izložbe, čiji je kustos, Draginja Maskareli, viši kustos muzeja.\nNosioci procesa izgradnje moderne države, pripadnici srpske građanske klase, uspešno su prilagodili svoj vizuelni izgled evropskim uzorima, dok je modno tržište svojom bogatom i raznovrsnom ponudom odgovaralo njihovim zahtevima. Posebno mesto u građanskom odevanju našao je nacionalni kostim, konstruisan od nacionalizovanih elemenata, preuzetih iz „tradicionalnog“ osmansko-balkanskog odevnog asortimana.\nMaterijal predstavljen na izložbi „Moda u modernoj Srbiji“ svedoči o dinamičnim promenama modnog sistema i društva u Srbiji XIX veka.\nU okviru proslave Dana Muzeja primenjene umetnosti, tokom svečanog otvaranja izložbe, biće prezentovane modne vinjete, nakit, frizure, šminka i vuneni aksesoar raznih umetnika.\nModa u modernoj Srbiji – prateći program\nTokom izložbe, u Muzeju primenjene umetnosti biće organizovan bogat prateći program.\nSvake srede od 17.30, u okviru ciklusa „Predavanja sredom“, stručnjaci iz zemlje i inostranstva držaće predavanja na različite teme vezane za modu i odevanje u XIX i početkom XX veka.\nSvakog petka od 17.30, u okviru ciklusa „Vođenja petkom“, svoje utiske o izložbi sa posetiocima će deliti gosti-vodiči, javne ličnosti iz sveta mode, novinarstva, književnosti, pozorišta i dr.\nDeo pratećeg programa izložbe je i virtuelna izložba „Dobrila Stojanović: četiri decenije stručnog i naučnog rada u oblasti tekstila i mode“, čiji je autor viši bibliotekar Andrijana Ristić.\nIzložba će biti postavljena u Digitalnoj biblioteci Muzeja primenjene umetnosti, sa idejom da omogući otvoren pristup rezultatima bogate kustoske karijere Dobrile Stojanović (1925-2018), prvog kustosa muzejske Zbirke tekstila i kostima, koja je postavila temelje muzealizacije mode u Srbiji.\nModa u modernoj Srbiji – info\nNaziv izložbe: Moda u modernoj Srbiji\nMesto održavanja: Muzej primenjene umetnosti, Vuka Karadžića 18\nVreme: 6. novembar 2019. (19.00) – 31. januar 2020.\nRadno vreme: uto-sub: 11.00-19.00; ned, pon: zatvoreno\nCene ulaznica: 200 RSD; grupe (7+ posetilaca) – 100 RSD; penzioneri: 100 RSD\nTagoviizlasci izložbe moda muzej primenjene umetnosti\nPrethodni Uspostavljanje privremene autobuske linije 5A\nSledeći Kombank dvorana: Novogodišnja predstava za decu „Snežna kraljica“


Home / Set sudopera i slavina / Set sudopera sa slavinom i sifonom Gorenje KM 45 bela + Chrome Swan\nSet sudopera sa slavinom i sifonom Gorenje KM 45 bela + Chrome Swan quantity\nSet sudopera sa slavinom i sifonom Gorenje KM 45 bela + Swan hrom\nGranitna sudopera Gorenje KM 45 bela, izradjena je od superiorne vrste materijala koji je poznatiji pod nazivom Siligor. Ovaj materijal pravi se od mešavina kvarcnog granulata čime se dobija vrhunski proizvod kompaktne strukture sa karakteristikama granita. Zahvaljujući tome, Gorenje granitne sudopere karakteriše otpornost na fizička oštećenja, velike temperaturne promene, korišćenje kućne hemiju i kao takve svrstavaju se u proizvode koji nisu štetni po zdravlje.\nChrome Swan bela jednoručna slavina sa dve cevi je hromirana i zbog toga zahteva posebnu pažnju pri održavanju. Hromirane površine su posebno osetljive na sredstva koja rastvaraju kamenac pa ih zato nemojte čistiti alkalnim ni abrazivnim sredstvima. Preporučujemo da hromirane proizvode čistite blagim rastvorom sirćeta (do 10%). Neophodno je da perlator periodično sami čistite od kamenca i nečistoća.\nBe the first to review “Set sudopera sa slavinom i sifonom Gorenje KM 45 bela + Chrome Swan” Cancel reply